hotchpotch/miracl-hf-unified huggingface dataset:
อนันต์ ดาบเพ็ชรธิกรณ์
อนันต์ ดาบเพ็ชรธิกรณ์ เป็นมือกลองวงแคลช ปัจจุบันเป็นนักร้องนำวงเฉด
อนันต์เกิดเมื่อวันที่ 24 มกราคม พ.ศ. 2525 จบการศึกษาระดับมัธยมจาก โรงเรียนราชวินิตบางแก้ว ในพระบรมราชูปถัมภ์ และระดับอุดมศึกษาจาก จากคณะมนุษยศาสตร์สื่อสารมวลชน มหาวิทยาลัยรามคำแหง
อนันต์และเพื่อนร่วมวงแคลชได้เข้าสู่วงการเพลงจากการประกวดฮอตเวฟมิวสิกอวอร์ดส์ ครั้งที่ 2 ในปี พ.ศ. 2540 ซึ่งขณะนั้นใช้ชื่อวงว่า "ลูซิเฟอร์" แต่ไม่ผ่านเข้ารอบชิงชนะเลิศ และกลับมาประกวดอีกครั้งในครั้งที่ 3 ปี พ.ศ. 2541 คราวนี้หลุดมาคว้ารองอันดับ 1 ได้สำเร็จ จึงเซ็นสัญญากับจีเอ็มเอ็ม แกรมมี่ ค่าย อัพจี และเปลี่ยนชื่อมาเป็น แคลช
อนันต์ประสบอุบัติเหตุรถมอเตอร์ไซค์พลิกคว่ำเมื่อวันที่ 26 กรกฎาคม พ.ศ. 2549 ระหว่างไปเล่นคอนเสิร์ตที่จังหวัดสมุทรปราการ ส่งผลให้ได้รับบาดเจ็บสาหัส ต้องเข้ารับการรักษากายภาพบำบัดเป็นเวลาหลายเดือน ทำให้วงแคลชต้องใช้ โอ๊ป - เพิ่มศักดิ์ พิสิษฐ์สังฆการ มาตีกลองไฟฟ้าแทนอนันต์ที่กำลังฟื้นฟูร่างกายในอัลบั้ม แครชชิง
หลังจากแคลชออกอัลบั้มมาถึง 7 อัลบั้ม แคลชได้ยุบวงไปในปี พ.ศ. 2554 จากการแยกทางของ ปรีติ บารมีอนันต์ นักร้องนำ ทำให้อนันต์และสุกฤษณ์ ศรีเปารยะ มือเบส ไปฟอร์มวงเฉดกับแบน, เล้ง และเหมี่ยว
ปี พ.ศ. 2559 ได้เปลี่ยนชื่อวงเป็นวง ทรูปทาวเวอร์ (Troop Tower) และวงเฉดได้ยุบลงเนื่องจากสมาชิกในวงบางคนได้ออกไปจากวงเพื่อภารกิจบางประการ อาทิ เล้ง - พงศกร ลีลิมปเจริญสกุล มือกีตาร์ ได้ออกไปช่วยกิจการที่บ้าน และสุ่ม - สุกฤษณ์ ศรีเปารยะ มือเบส ได้ออกไปทำทีมจักรยาน เป็นต้น นอกจากนี้ยังได้สมาชิกคนใหม่มาเพิ่มอีก 1 คนนั่นคือ โอม มือกีตาร์ ที่เคยได้ร่วมงานการคลุกคลีทำเพลงร่วมกับวงเฉดมาก่อน
อนันต์และเพื่อนร่วมวงแคลชยังได้เปิดร้านอาหารกึ่งผับชื่อแคลงก์ (Clank) ที่บริเวณถนนศรีนครินทร์ หลังห้างซีคอนสแควร์ ซึ่งเป็นหุ้นส่วนร่วมกับขันเงิน และเดย์ จากวงไทยเทเนี่ยม
การผูกขาด
การผูกขาด () เกิดเมื่อบุคคลหรือวิสาหกิจหนึ่งเป็นผู้ผลิตรายเดียวของโภคภัณฑ์อย่างหนึ่ง (ต่างจากการผูกขาดการซื้อ (monopsony) ซึ่งเกี่ยวข้องกับการควบคุมตลาดเพื่อซื้อสินค้าและบริการของบุคคลหรือวิสาหกิจหนึ่ง และการผูกขาดโดยผู้ขายเพียงน้อยราย (oligopoly) ซึ่งประกอบด้วยบุคคลหรือวิสาหกิจไม่กี่รายครอบงำอุตสาหกรรมหนึ่ง) ฉะนั้น การผูกขาดจึงมีลักษณะขาดการแข่งขันทางเศรษฐกิจเพื่อผลิตสินค้าหรือบริการ ขาดสินค้าทดแทนที่อยู่รอดได้ และการมีราคาผูกขาดสูงเกินต้นทุนเพิ่มต่อหน่วย (marginal cost) ของสถานธุรกิจมาก ซึ่งนำสู่กำไรผูกขาดสูง กริยา "ผูกขาด" หมายถึง กระบวนการซึ่งบริษัทได้มาซึ่งความสามารถเพิ่มราคาหรือตัดคู่แข่ง ในทางเศรษฐศาสตร์ การผูกขาดเป็นผู้ขายรายเดียว ในวิชากฎหมาย การผูกขาด คือ สถานธุรกิจซึ่งมีอำนาจทางตลาดอย่างสำคัญ นั่นคือ อำนาจตั้งราคาสูงเกิน แม้การผูกขาดอาจเป็นธุรกิจขนาดใหญ่ แต่ขนาดมิใช่ลักษณะของการผูกขาด ธุรกิจขนาดเล็กยังอาจมีอำนาจเพิ่มราคาในอุตสาหกรรม (หรือตลาด)
เปาโรติส
เปาโรติส (; ) เป็นปาล์มชนิดเดียวในสกุล "Acoelorrhaphe" มีถิ่นกำเนิดในรัฐฟลอริดาและแคริบเบียน นิยมปลูกเป็นไม้ประดับ ชื่อสกุลของเปาโรติสมาจากภาษากรีก แปลว่า "ไม่มีราฟี"
เปาโรติสเป็นปาล์มกอ สูงได้ถึง 8 เมตร ลำต้นมีเส้นผ่านศูนย์กลาง 10 เซนติเมตร มีแผ่นใยคลุมและทางใบแห้งติดแน่น ใบรูปพัด ขอบใบจักเว้าลึกเกือบถึงสะดือ แผ่นใบกางเกือบครึ่งวงกลม กว้าง 80 เซนติเมตร ใต้ใบมีนวลสีขาว ก้านใบยาว 1 เมตร มีหนามที่ขอบก้าน ช่อดอกสมบูรณ์เพศ ออกระหว่างกาบใบ ยาว 1.2 เมตร ผลกลมขนาด 1.2 เซนติเมตร เมื่อสุกมีสีส้ม
เลฟ ลาร์เซิน
เลฟ ฮอลเกอร์ ลาร์เซิน (; 27 มกราคม พ.ศ. 2497 – 8 พฤษภาคม พ.ศ. 2558) เป็นนักการทูตของนอร์เวย์ประจำประเทศปากีสถาน เขาเสียชีวิตเมื่อวันที่ 8 พฤษภาคม พ.ศ. 2558 หลังจากที่เฮลิคอปเตอร์ตกบริเวณตอนเหนือของประเทศปากีสถาน ขณะกำลังเดินทางสู่อิสลามาบาด
อีฟ ไอ เวอร์ ยู
อีฟ ไอ เวอร์ ยู () คือ สตูดิโออัลบั้มเดี่ยวชุดที่สาม ของ "พัดชา เอนกอายุวัฒน์" ศิลปินไทยหญิง ออกวางจำหน่ายทั่วประเทศ เมื่อวันที่ 8 กันยายน พ.ศ. 2554 อัลบั้มนี้มีเพลงที่ได้รับความนิยม ได้แก่ เพลง "หนึ่งคนพิเศษ" , "รักตัวเองก็พอ"
อัลบั้ม I Were You เป็นผลงานอัลบั้มเดี่ยวชุดที่ 3 ของ พัดชา เอนกอายุวัฒน์ เป็นอัลบั้มรวมซิงเกิลที่ผ่านมาตลอดเวลา 3 ปี มีทั้งหมด 6 เพลง จำหน่ายพร้อมกับดีวีดีคาราโอเกะ และรวมเรื่องสั้นจากปลายปากกาของพัดชา
ในปี พ.ศ. 2555 พัดชา ได้รับการเสนอชื่อเข้าชิงรางวัล "ศิลปินหญิงเดี่ยวยอดเยี่ยม" จากงานประกาศรางวัลคนตรี สีสันอะวอร์ดส์ ครั้งที่ 24 ประจำปี 2554 จากอัลบั้มนี้
ทอม ยอร์ก
ทอมัส เอ็ดเวิร์ด "ทอม" ยอร์ก () เกิดเมื่อวันที่ 7 ตุลาคม ค.ศ. 1968 เป็นนักดนตรีและนักแต่งเพลงชาวอังกฤษ รู้จักดีในฐานะนักร้องนำวงเรดิโอเฮด เขาเป็นที่รู้จักในการใช้เสียงสูง (falsetto) รวมทั้งสามารถเล่นเครื่องดนตรีที่หลากหลาย ยอร์กจะเล่นกีตาร์และเปียโนเป็นหลัก นอกจากนี้ยังเล่นซินธิไซเซอร์ กีตาร์เบสและกลองชุดในช่วงยุค 1990 ยอร์กรู้จักดีในฐานะที่เป็นนักดนตรีร็อก หลังจากอัลบั้ม Kid A ในช่วงยุค 2000 ได้ขยายเป็นดนตรีในแนวอิเล็กทรอนิกส์
ยอร์กเกิดเมื่อปี 1968 ในนอร์แทมป์ตันเชอร์ ครอบครัวของเขาย้ายที่อยู่บ่อยก่อนที่จะมาอยู่ที่ ออกซฟอร์ดเชอร์ ยอร์กเรียนอยู่ที่โรงเรียนอาบิงดัน (Abingdon School) แล้วได้ก่อตั้งวงเรดิโอเฮดขึ้นมาพร้อมเพื่อนร่วมห้อง หลังจากที่เขาศึกษาด้านภาษาอังกฤษและวิจิตรศิลป์ที่มหาวิทยาลัยเอ็กซิเตอร์ เรดิโอเฮดได้เซ็นสัญญากับค่ายพาร์โลโฟน โดยมีชิงเกิลฮิตในช่วงแรกคือ "Creep" จนทำให้ยอร์กชื่อเสียง Radiohead ได้รับคำวิจารณ์ด้วยดีและได้รับรางวัลทองคำขาวหลายครั้ง ยอร์กยังเป็นผู้บุกเบิกในการหาวิธีการจำหน่ายเพลง รวมทั้ง จ่ายตามที่อยากจ่าย (pay-what-you-want) และ บิตทอร์เรนต์
จิร วิชิตสงคราม
พลเอก จิร วิชิตสงคราม (? - พ.ศ. 2522) เป็นอดีตรัฐมนตรีว่าการกระทรวงกลาโหม รัฐมนตรีช่วยว่าการกระทรวงกลาโหม รัฐมนตรี ปลัดกระทรวงกลาโหม เสนาธิการกลาโหม และเสนาธิการกองทัพบก
พลเอก จิร วิชิตสงคราม จบการศึกษาจากโรงเรียนนายร้อยทหารบก แล้วเข้ารับราชการในกองทัพบก เคยรับราชการในตำแหน่งสำคัญต่าง ๆ เช่น เสนาธิการกองทัพบก เสนาธิการกลาโหม รับราชการจนมียศสูงสุดที่ พลเอก และมีตำแหน่งสุดท้ายคือปลัดกระทรวงกลาโหม
พ.ศ. 2487 พลโท จิร วิชิตสงคราม ได้รับการแต่งตั้งเป็นรัฐมนตรีไม่ได้ประจำกระทรวงในรัฐบาลพันตรี ควง อภัยวงศ์ ต่อมาได้ย้ายไปเป็นรัฐมนตรีช่วยว่าการกระทรวงกลาโหม และลาออกพร้อมคณะรัฐมนตรี ในพ.ศ. 2488 ได้รับการแต่งตั้งเป็นรัฐมนตรีไม่ได้ประจำกระทรวงในรัฐบาลหม่อมราชวงศ์เสนีย์ ปราโมช
เมื่อพ.ศ. 2489 ได้รับการแต่งตั้งเป็นรัฐมนตรีว่าการกระทรวงกลาโหมอีกครั้งในรัฐบาลนายปรีดี พนมยงค์ และดำรงตำแหน่งต่อมาจนถึงรัฐบาลพลเรือตรี ถวัลย์ ธำรงนาวาสวัสดิ์ จนกระทั่งพ้นจากตำแหน่งไปหลังคณะทหารแห่งชาติทำรัฐประหาร นอกจากนี้ยังได้รับการแต่งตั้งเป็นสมาชิกวุฒิสภาในวุฒิสภาไทย ชุดที่ 1
พลเอก จิร วิชิตสงคราม ถึงแก่อนิจกรรมเมื่อ พ.ศ. 2522 พระราชทานเพลิงศพ ณ เมรุหน้าพลับพลาอิสริยาภรณ์ วัดเทพศิรินทราวาส ธันวาคม พ.ศ. 2522
แบรนดี โรดส์
แบรนดี อเล็กซิส โรดส์ (Brandi Alexis Rhodes) เกิดวันที่ 23 มิถุนายน ค.ศ. 1983 เป็นผู้ประกาศบนเวทีและโมเดลชาวอเมริกัน อดีตโฆษกผู้ประกาศของWWEในชื่อ อีเดน (Eden) และยังเป็นภรรยาของโคดี โรดส์
พระเจ้าสุริยวงศาธรรมิกราช
พระเจ้าสุริยวงศาธรรมิกราช หรือเจ้าสุริยะ พระราชโอรสของพระเจ้าวรวงศาธรรมิกราช ประสูติเมื่อ พ.ศ. 2156 หลังจากที่พระเชษฐาของพระองค์แย่งชิงราชสมบัติกัน นับแต่พระบัณฑิตโพธิศาละราชสวรรคต พระองค์ได้ซ่องสุมกำลังอยู่ในป่าและได้ยกทัพเข้ามาตีเวียงจันทน์ ใน พ.ศ. 2181 และเป็นฝ่ายที่ยึดครองเวียงจันทน์ได้ และขึ้นครองราชย์ขณะที่พระชนม์ได้ 25 ชันษา
หลังจากขึ้นครองราชย์ได้ให้เจ้าชมพู พระเชษฐาไปอยู่เมืองเว้ในประเทศเวียดนาม เจ้าบุญชู พระเชษฐาอีกองค์หนึ่งออกผนวชตลอดชีวิต ส่วนพระโอรสของเจ้าไชยที่เป็นพระเชษฐาคือเจ้าปุให้ไปครองเมืองด่านซ้ายและเจ้าสร้อยให้ไปครองเมืองสะพือ พระองค์ครองราชย์สมบัติจนถึง พ.ศ. 2238 เป็นรัชกาลที่ยาวนานและสงบสุขรัชกาลหนึ่ง ในรัชสมัยของพระองค์มีชาวยุโรปเดินทางเข้ามาถึงล้านช้าง ดังที่ปรากฏในบันทึกของเจอร์ราด วาน วูสตอฟ จากประเทศเนเธอร์แลนด์ และบันทึกของบาทหลวงมาร์นี
พระองค์ได้สั่งประหารเจ้าราชบุตร พระราชโอรสในข้อหาลักลอบเป็นชู้กับพระชายาของพระองค์ ทำให้เมื่อพระองค์สวรรคตจึงขาดรัชทายาทที่ชัดเจน มีแต่พระราชนัดดาที่ทรงพระเยาว์ ทำให้เกิดความปั่นป่วนและแย่งชิงเชื้อพระวงศ์มาเป็นพวกตน บางองค์ได้หลบหนีออกนอกราชอาณาจักร การแย่งชิงราชสมบัติหลังการสวรรคตของพระเจ้าสุริยวงศานำไปสู่การแยกอาณาจักรล้านช้างเป็น 3 อาณาจักรในที่สุด
สหภาพอิสรชน
สหภาพอิสรชน (; ) เป็นพรรคการเมืองในอินโดนีเซียซึ่งสนับสนุนอดีตรัฐมนตรีว่าการกระทรวงการคลัง ศรี มุลยานี อินดราวาตี พรรคนี้ก่อตั้งเมื่อ 2 พฤษภาคม พ.ศ. 2554 ในจาการ์ตาโดยนักกิจกรรมจากความสามัคคีแห่งประชาชนอินโดนีเซียเพื่อความยุติธรรม (Solidaritas Masyarakat Indonesia untuk Keadilan) พรรคนี้ต้องการสนับสนุนอินดราวาตีขึ้นเป็นประธานาธิบดีในพ.ศ. 2557 อย่างไรก็ตาม พรรคล้มเหลวในกระบวนการยืนยันที่กระทรวงกฏหมายและสิทธิมนุษยชน พรรคได้ยื่นอุทธรณ์ต่อศาลรัฐธรรมนูญ ซึ่งศาลได้มีคำตอบมาในวันที่ 4 สิงหาคม พ.ศ. 2554 ซึ่งศาลได้ให้พรรคปฏิบัติตามกฎหมายพรรคการเมืองให้มีตัวแทนทั้งใน 33 จังหวัด พรรคต้องรอถึง 22 สิงหาคม พ.ศ. 2554 จึงได้ตัวแทนครบทุกจังหวัด และได้ผ่านกระบวนการลงทะเบียนในวันที่ 22 กันยายน พ.ศ. 2554
หลวงชาตินักรบ (ศุข ชาตินักรบ)
พลเอก หลวงชาตินักรบ (ศุข ชาตินักรบ) เป็นอดีตรัฐมนตรีว่าการกระทรวงกลาโหมในรัฐบาลพันตรี ควง อภัยวงศ์ และรัฐบาลจอมพล ป. พิบูลสงคราม
พลโท หลวงชาตินักรบ (ศุข ชาตินักรบ) จบการศึกษาจากโรงเรียนนายร้อยทหารบก แล้วเข้ารับราชการในกองทัพบก ขณะมียศเป็น พันตรี ได้รับพระราชทานบรรดาศักดิ์เป็น หลวงชาตินักรบ รัชราชการมียศสูงสุดที่ พลโท
พ.ศ. 2490 พลโท หลวงชาตินักรบ (ศุข ชาตินักรบ) ได้รับการแต่งตั้งเป็นรัฐมนตรีว่าการกระทรวงกลาโหมในรัฐบาลพันตรี ควง อภัยวงศ์ และลาออกพร้อมคณะรัฐมนตรี พ.ศ. 2491 ได้รับการแต่งตั้งเป็นรัฐมนตรีว่าการกระทรวงกลาโหมอีกครั้งในรัฐบาลพันตรี ควง อภัยวงศ์ แต่ก็ต้องลาออกในไม่มีเดือนถัดมาเนื่องจากคณะรัฐประหารบังคับให้ลาออกภายใน 24 ชั่วโมง ในเดือนเมษายน พ.ศ. 2491 ก็ได้รับการแต่งตั้งเป็นรัฐมนตรีว่าการกระทรวงกลาโหมอีกครั้งในรัฐบาลของจอมพล ป. พิบูลสงคราม ก่อนจะพ้นจากตำแหน่งเพราะได้ประกาศใช้รัฐธรรมนูญแห่งราชอาณาจักรไทย (ฉบับถาวร) เมื่อวันที่ 23 มีนาคม พ.ศ. 2492
มิชิมะ
มิชิมะ () เป็นเมืองในจังหวัดชิซูโอกะ ประเทศญี่ปุ่น ตั้งอยู่บริเวณตอนบนของคาบสมุทรอิซุบริเวณเชิงภูเขาฟูจิ
คอนิกเส็กก์ อาเกียรา
คอนิกเส็กก์ อาเกียรา () เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท คอนิกเส็กก์จากสวีเดน เป็นรุ่นต่อของ ซีซีเอ็กซ์/ซีซีอาร์เอ็กซ์ คำว่า "อาเกียรา" เป็นคำกริยา (v.) ภาษาสวีเดน ซึ่งแปลว่า กระทำ หรือ ใช้เกิดการกระทำ
อาเกียรา ได้รับการเสนอชื่อเป็น รถไฮเปอร์คาร์แห่งปี ค.ศ. 2010 (Hypercar of the Year in 2010) โดยนิตยสารท็อปเกียร์
เดิมทางค่ายคอนิกเส็กก์ได้มีการพัฒนาเครื่องยนต์ของตัวมาแทนที่เครื่องยนต์ 4.7 ลิตร V8 ของฟอร์ด ซึ่งได้นำไปใช้กับรุ่นซีซีเอ็กซ์เป็นครั้งแรก และต่อมาก็ได้พัฒนาเครื่องยนต์ต่อซึ่งมีควมจุ 5.0 ลิตร ชนิด twin-turbocharged V8 ซึ่งสามารถให้กำลังได้ถึง 940 แรงม้า (701 kW) ที่ 6900 รอบ/นาที และแรงบิดสูงสุดที่ 1,100 นิวตัน·เมตร (810 lb·ft) ที่ 4000 รอบ/นาที โดยเครื่องยนต์มีน้ำหนักเพียง 197 กิโลกรัม (434 lb) สำหรับระบบส่งกำลัง ใช้เกียร์ดูอัลคลัทซ์แบบแพทเดิลชิฟท์ 7 จังหวะ (7-speed dual clutch with paddle shifters)
อัตราเร่ง
ความเร็วสูงสุดสามารถทำได้มากกว่า 420 กม./ชม. (260 ไมล์/ชม.)
อาเกียรา อาร์ (Agera R) เปิดตัวในเดือนมีนาคม ค.ศ. 2011 ที่งานเจนีวามอเตอร์โชว์ อาเกียรา อาร์ ยังใช้เครื่องยนต์ 5.0 ลิตร (305 cu in) V8 twin-turbocharged แต่เพิ่มแรงม้าเป็น 1,124 ตัว (1,140 PS; 838 kW) สามารถทำอัตราเร่ง 0-100 กม./ชม. ได้ใน 2.8 วินาที และความเร็วสูงสุดที่ 418 กม./ชม. (260 ไมล์/ชม.) ทำให้เป็นรถที่เร็วที่สุดอันดับที่ 3 ของโลกประจำปี ค.ศ. 2014
ในปี ค.ศ. 2013 คอนิกเส็กก์ ได้เปิดตัว โมเดล อาเกียรา เอส (Koenigsegg Agera S) 2014 สำหรับราคาขาย อาเกียรา เอส ได้ถูกขายที่สิงคโปร์ ในราคา 4.2 ล้านดอลลาร์ หรือเป็นเงินไทยราว 126 ล้านบาท
คอนิกเส็กก์ วัน:1 (Koenigsegg One:1) เปิดตัวครั้งแรกในเดือนมีนาคม ค.ศ. 2014 ที่งานเจนีวามอเตอร์โชว์ ซึ่งจะผลิตเพียง 6 คันนอกเหนือจากคันที่ใช้โชว์ในงาน โดยทั้งหมดได้ขายไปหมดแล้ว
สำหรับเครื่องยนต์ยังคงใช้เครื่องยนต์ 5.0 ลิตร (305 cu in) V8 twin-turbocharged เดิม แต่พัฒนาแรงม้าเป็น 1,341 ตัว (1,360 PS; 1,000 kW) ที่ 7500 รอบ/นาที และแรงบิด 1,371 นิวตัน·เมตร (1,011 lb·ft) ที่ 6000 รอบ/นาที
ทากาชิ อูจิยามะ
ทากาชิ อูจิยามะ (; โรมะจิ: "Uchiyama Takashi") นักมวยสากลอาชีพชาวญี่ปุ่น เป็นอดีตแชมป์โลกและซูเปอร์แชมป์ในรุ่นซูเปอร์เฟเธอร์เวท (130 ปอนด์) สมาคมมวยโลก (WBA)
อูจิยามะ เกิดเมื่อวันที่ 10 พฤศจิกายน ค.ศ. 1979 ที่จังหวัดนางาซากิ แต่มาเติบโตและใช้ชีวิตอยู่ที่เมืองคาซูกาเบะ จังหวัดไซตามะ ปัจจุบันใช้ชีวิตอยู่ที่กรุงโตเกียว
อูจิยามะ เริ่มต้นจากการชกมวยสากลสมัครเล่นมาก่อน มีประสบการณ์ชกอย่างโชกโชน ได้แชมป์และเหรียญทองมาหลายรางวัล รวมทั้งเคยชกกับสมรักษ์ คำสิงห์ นักมวยชาวไทยที่ประเทศไทยด้วย ในรอบรองชนะเลิศรายการคิงส์คัพเมื่อปี ค.ศ. 2002 แต่ปรากฏว่าอูจิยามะเป็นฝ่ายแพ้ไปอย่างขาดลอย
เมื่อมาชกมวยสาลกอาชีพ อูจิยามะสามารถคว้าแชมป์ในรุ่นซูเปอร์เฟเธอร์เวท ของสหพันธ์มวยภาคตะวันออกไกลและแปซิฟิก (OPBF) มาได้ ก่อนที่ได้แชมป์โลกในรุ่นเดียวกันนี้ ของ WBA จากการเอาชนะทีเคโอ ฆวน การ์โลส ซัลกาโด เจ้าของตำแหน่งชาวเม็กซิกันไปได้ในยกที่ 12 ซึ่งเป็นยกสุดท้าย ที่กรุงโตเกียว เมื่อปี ค.ศ. 2010
ในขณะที่เป็นแชมป์โลกนั้น อูจิยามะได้รับการยกย่องว่าเป็นนักมวยในพิกัดซูเปอร์เฟเธอร์เวทที่เก่งที่สุดในโลก และเป็นแชมป์โลกชาวญี่ปุ่นที่เก่งที่สุด มีจุดเด่น คือ พลังหมัดที่หนักหน่วง โดยเฉพาะอย่างยิ่งหมัดขวาตรง จนได้รับฉายาว่า ""KO Dynamite"" หรือ ""Knockout Dynamite"" และยังมีสถิติการชกที่ยังไม่เคยแพ้ใคร
อูจิยามะได้ถูกยกให้เป็นซูเปอร์แชมป์ในรุ่นซูเปอร์เฟเธอร์เวทนี้ พร้อมกับป้องกันตำแหน่งครั้งที่ 10 ด้วยการเอาชนะทีเคโอ จอมทอง ชูวัฒนะ ผู้ท้าชิงชาวไทยที่มีสถิติไม่เคยแพ้ใครเหมือนกัน ไปในยกที่ 2 ด้วยหมัดขวาตรงเข้าที่ปลายคาง เมื่อวันที่ 6 พฤษภาคม ค.ศ. 2015 ที่กรุงโตเกียว
หลังจากนั้นแล้ว อูจิยามะป้องกันตำแหน่งได้อีกครั้ง ก่อนที่จะเสียตำแหน่งไปในการป้องกันครั้งที่ 12 ด้วยการแพ้ทีเคโอไปในยกที่ 2 แก่เฆซรีล กอร์ราเลส นักมวยชาวปานามา ซึ่งเป็นแชมป์เฉพาะกาลในรุ่นนี้ ในวันที่ 27 เมษายน ค.ศ. 2016 ที่โอตะ-ซิตี เจเนรัลยิมเนเซียม กรุงโตเกียว ซึ่งเป็นการแพ้ครั้งแรกในการชกมวยสากลอาชีพอีกด้วย
อุทัยวรรณ แก่นสิงห์
อุทัยวรรณ แก่นสิงห์ 9 กรกฎาคม พ.ศ. 2531 นักกีฬาวอลเลย์บอลหญิงทีมชาติไทย ตำแหน่ง บอลเร็ว
อุทัยวรรณ เป็นชาวจังหวัดขอนแก่น เริ่มเล่นวอลเลย์บอลตั้งแต่อายุ 13 ปี ขณะเรียนอยู่ชั้นม.1 ที่จังหวัดขอนแก่น และเธอเป็นนักวอลเลย์บอลหญิงทีมชาติไทยที่มีส่วนสูงที่สูงถึง 189 เซนติเมตร และมีส่วนสูงที่สูงสุดในทีม
วนิดา โคตรเรือง
วนิดา โคตรเรือง เกิดเมื่อวันที่ 29 มิถุนายน พ.ศ. 2533 ที่จังหวัดสกลนคร เป็นอดีตนักกีฬาวอลเลย์บอลหญิงทีมชาติไทย
ไอไซ
เมืองไอไซ () เป็นเมืองในจังหวัดไอจิ ประเทศญี่ปุ่น
ในปี ค.ศ 2015 มีประชากรทั้งหมด 63,377 คน และความหนาแน่นของประชากร 950 คน/ตารางกิโลเมตร มีเนื้อที่รวมทั้งหมด 66.70 ตารางกิโลเมตร
3 ทหารเสือ (นวนิยายไทย)
3 ทหารเสือสาว (นวนิยายไทย) เป็นนิยายโรแมนติก ประพันธ์โดย กิ่งฉัตร ประกอบไปด้วยนิยาย 3 เรื่อง คือ "มายาตวัน", "มนต์จันทรา" และ "ฟ้ากระจ่างดาว" ซึ่งนิยายทั้งสามเรื่องนี้เป็นเซ็ทเดียวกัน แต่ตีพิมพ์คนละเวลา (มายาตวัน พ.ศ. 2536, มนต์จันทรา พ.ศ. 2541, ฟ้ากระจ่างดาว พ.ศ. 2547) เป็นเรื่องราวความรักของ 3 นักข่าวสาวประจำหนังสือพิมพ์สยามสาร ซึ่งทั้ง 3 เรื่องนั้นเคยสร้างเป็นละครมาแล้ว แต่นำมาสร้างทีละเรื่องเท่านั้น
โอมายเกิร์ล
โอมายเกิร์ล (; ฮันกุล: 오마이걸) เป็นเกิร์ลกรุ๊ปในแนวเค-ป๊อปและป๊อปแดนซ์ ปัจจุบันอยู่ในสังกัดความดูแลของค่าย WM ent. เดบิวท์เปิดตัวด้วยเพลง Cupid ในวันที่ 20 เมษายน 2558 ด้วยสมาชิกปัจจุบัน 7 คน คือ ฮโยจอง มีมี่ ยูอา ซึงฮี จีโฮ บินนี่ และ อาริน อดีตสมาชิก จินอี ชื่อแฟนคลับ "มิราเคิล" (Miracle)
วันที่ 21 เมษายน เปิดตัวอย่างเป็นทางการ ด้วย เพลง CUPID จาก มินิอัลบั้มแรก Oh My Girl ชื่อเดียวกับวง
วันที่ 08 ตุลาคม คัมแบ็ครอบที่สอง ด้วยเพลง Closer
วันที่ 28 มีนาคม คัมแบ็คด้วยเพลง LIAR LIAR
วันที่ 05 พฦษภาคม คัมแบ็คเพลง WINDY DAY
วันที่ 01 สิงหาคม คัมแบ็คด้วยเพลง A-ing
วันที่ 4 เมษายน คัมแบ็คด้วยเพลง Coloring Book โดยที่ไม่มีจินอีเข้าร่วมการโปรโมทหรือโชว์เคส สมาชิกจินอีอาจจะได้รับการรักษาระยะยาวเพราะจินอีได้มีปัญหาสุขภาพ (Anorexia/โรคคลั่งผอม)
วันที่ 9 มกราคม คัมแบ็คด้วยเพลงไตเติ้ล Secret Garden จากมินิอัลบั้ม Secret Garden
Who - (Lovely Horribly OST.)
Talking The First Step (welcome to waikiki OST.)
รายการ king of masked singer
https://www.youtube.com/watch?v=AHxBrHUv71A
ณัฐวิญญ์ วัฒนกิติพัฒน์
ณัฐวิญญ์ วัฒนกิติพัฒน์ (เกิด 24 กุมภาพันธ์ พ.ศ. 2537) ชื่อเล่น อาโป เป็นนักแสดงและนายแบบชาวไทย สังกัดสถานีวิทยุโทรทัศน์ไทยทีวีสีช่อง 3 จบการศึกษาระดับมัธยมศึกษาตอนต้นจากโรงเรียนหัวหินวิทยาลัย มัธยมศึกษาตอนปลายจากโรงเรียนโยธินบูรณะ และศึกษาต่อในระดับอุดมศึกษาที่มหาวิทยาลัยธรรมศาสตร์ ก่อนจะย้ายมาศึกษาต่อที่คณะนิเทศศาสตร์ มหาวิทยาลัยรังสิตในเวลาต่อมา โดยมีผลงานแสดงละครเรื่องแรกคือ "สุดแค้นแสนรัก"
โทรทัศน์ในประเทศคีร์กีซสถาน
โทรทัศน์ในประเทศคีร์กีซสถาน ถือกำเนิดขึ้นเมือ พ.ศ. 2501 ในสมัย สาธารณรัฐสังคมนิยมโซเวียตคีร์กีซ "KTR" ทำการออกอากาศรายการเป็นภาษารัสเซีย
สถานีท้องถิ่น
โด๋ ถิ มิญ
โด๋ ถิ มิญ ( เกิดวันที่ 3 สิงหาคม ค.ศ. 1988–) เป็นหนึ่งในสมาชิกของวอลเลย์บอลหญิงทีมชาติเวียดนาม
เธอเคยทำหน้าที่ร่วมกับสังกัด สโมสรวอลเลย์บอลไอเดียขอนแก่น ในการแข่งขันวอลเลย์บอลไทยแลนด์ลีก
คอนิกเส็กก์ ซีซีอาร์
คอนิกเส็กก์ ซีซีอาร์ () เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท คอนิกเส็กก์จากสวีเดน เปิดตัวครั้งแรกในงานเจนีวาออโตโชว์ ค.ศ. 2004
ซีซีอาร์มีคล้ายคลึงกับ ซีซี8เอส รุ่นก่อนหน้านี้มาก ทั้งประตูเปิดข้างแบบยกขึ้นทำมุม 45 องศาในแนวระดับ ซึ่งบริษัทเรียกว่า "แรปเตอร์ดอร์" (Raptor doors) แต่ถึงอย่างไรก็ตาม ซีซีอาร์ ก็มีการปรับปรุงหลายส่วน เช่นการปรับปรุงสพริเตอร์ (Splitter) ด้านหน้าให้ใหญ่ขึ้น ใส่จานเบรกที่ใหญ่ขึ้น ระบบกันสะเทือนที่พร้อมรองรับเครื่องยนต์ให้มีประสิทธิภาพขึ้น โดยใช้เครื่องยนต์ขนาด 4.7 ลิตร V8 ให้กำลังได้ถึง 806 แรงม้า (817 PS; 601 kW) ที่ 6900 รอบ/นาที และแรงบิดที่ 920 นิวตัน·เมตร (680 lb·ft) ที่ 5700 รอบ/นาที รถใช้ระบบส่งกำลังเป็นเกียร์ธรรมดา 6 จังหวะ
ซีซีอาร์ สามารถทำความเร่ง 0-100 กม./ชม. ได้ใน 3.2 วินาที และความเร็วสูงสุดที่ 388 กม./ชม. (241 ไมล์/ชม.) ทำให้ "เป็นรถที่เร็วสุดในโลก (อย่างไม่เป็นทางการ) ประจำปี 2005" และ "เป็นรถที่มีกำลังเครื่องยนต์มากที่สุดประจำปี ค.ศ. 2005"
ปาล์มเลื้อย
ปาล์มเลื้อย (; ) เป็นปาล์มชนิดเดียวในสกุล "Serenoa" กระจายพันธุ์ในทางตอนใต้ของสหรัฐฯ เป็นปาล์มกอ สูงประมาณ 2 เมตร ลำต้นมีเส้นผ่านศูนย์กลาง 25 เซนติเมตร ทอดตัวเอนไปกับพื้นดิน ใบรูปพัด กว้างถึง 1 เมตร ขอบใบจักลึกเกือบถึงสะดือ แตกเป็นใบย่อย 10-15 แผ่น สีเขียวอมฟ้า ช่อดอกสมบูรณ์เพศสีขาว ออกระหว่างกาบใบ ยาว 1 เมตร ผลกลม ขนาด 0.8 เซนติเมตร เมื่อสุกมีสีดำ
ปาล์มเลื้อยเป็นพืชทนแล้ง นิยมปลูกเป็นไม้ประดับ สารสกัดจากผลใช้รักษาโรคต่อมลูกหมากโต และการติดเชื้อในระบบทางเดินปัสสาวะ นอกจากนี้ยังรักษาอาการผมร่วงได้
สึชิมะ (ไอจิ)
สึชิมะ () เป็นเมืองในจังหวัดไอจิ ประเทศญี่ปุ่น เมืองนี้ก่อตั้งขึ้นเมื่อวันที่ 1 มีนาคม ค.ศ. 1947
ในปี ค.ศ. 2012 มีจำนวนประชากร 64,948 คน และมีพื้นที่ทั้งหมด 25.08 ตารางกิโลเมตร
คอนิกเส็กก์ ซีซี8เอส
คอนิกเส็กก์ ซีซี8เอส () เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท คอนิกเส็กก์จากสวีเดน ซีซี8เอส ถือเป็นรถคันแรกของยี่ห้อคอนิกเส็กก์ และเป็นรถคันแรกของโลกที่ทำประตูเปิดข้างแบบยกขึ้นทำมุม 90 องศาในแนวระดับ ซึ่งเรียกว่า "แรปเตอร์ตอร์" (Raptor doors)
ซีซี8เอส เป็นรุ่นที่พัฒนามาจากรุ่น ซีซี ที่เป็นรุ่นต้นแบบมาก่อนหน้านี้ แต่สุดท้ายแล้วซีซี8เอส ก็สามารถผลิตออกมาได้เพียง 6 คัน โดย 2 จาก 6 คัน เป็นที่นั่งคนขับฝั่งขวา ในปี 2004 ก็ได้ยุติสายการผลิตลง และพัฒนาต่อมาเป็นรุ่น ซีซีอาร์ ซึ่งประสบความสำเร็จในชื่อเสียงและความเร็ว โดยเคยติดอันดับรถที่เร็วที่สุดของโลก ประจำปี ค.ศ. 2005 (อย่างไม่เป็นทางการ) ปัจจุบัน ซีซี8เอส เป็นหนึ่งรุ่นที่หายากที่สุดของคอนิกเส็กก์
ซีซี8เอส ได้ขุมกำลังมาจากเครื่องยนต์อะลูมิเนียมของฟอร์ดขนาด 4.7 ลิตร DOHC V8 ซึ่งมี 4 วาล์วต่อหนึ่งหัวสูบและหุ้มด้วยคาร์บอน น้ำหนักรวม 210 กิโลกรัม (460 lb) สามารถให้กำลังสูงสุดที่ 664 แรงม้า (655 PS; 482 kW) ที่ 6500 รอบ/นาที และแรงบิดที่ 750 นิวตัน·เมตร (550 lb·ft) ที่ 5000 รอบต่อนาที ส่วนระบบส่งกำลังเป็นเกียร์ธรรมดา 6 จังหวะ
ซีซี8เอส ทำความเร่ง 0-100 กม./ชม. ได้ที่ 3.5 วินาที และความเร็วสูงสุดที่ 390 กม./ชม. (242 ไมล์/ชม.)
รถได้รับรางวัลมากมาย อาทิเช่น รางวัลจากกินเนสส์เวิร์ดว่า "เป็นรถที่มีกำลังเครื่องยนต์มากที่สุด" ประจำปี ค.ศ. 2006 และรางวัลการออกแบบยอดเยี่ยมทั้งจากเยอรมนีและจากสวีเดน
โรคตื่นตระหนก
โรคตื่นตระหนก () เป็นโรควิตกกังวลอย่างหนึ่งซึ่งมีลักษณะเกิดอาการตื่นตระหนกกระทันหัน (panic attack) เป็นซ้ำ ทำให้เกิดช่วงวิตกกังวลสุดขีดเข้มข้นเป็นชุดระหว่างอาการตื่นตระหนกกระทันหัน อาจรวมการเปลี่ยนแปลงพฤติกรรมอย่างสำคัญกินเวลาอย่างน้อยหนึ่งเดือนและความวิตกกังวลอย่างต่อเนื่องเกี่ยวกับความนัยหรือความกังวลว่าจะมีอาการครั้งต่อ ๆ ไป
โรคตื่นตระหนกมิใช่อย่างเดียวกับโรคกลัวที่โล่ง (agoraphobia) แม้ผู้ป่วยโรคตื่นตระหนกจำนวนมากยังเป็นโรคกลัวที่โล่งด้วย อาการตื่นตระหนกกระทันหันไม่สามารถทำนายได้ ฉะนั้นบุคคลจึงอาจเครียด วิตกกังวลหรือกังวลสงสัยว่าจะเกิดอาการครั้งถัดไปเมื่อไร โรคตื่นตระหนกอาจแยกได้เป็นภาวะทางการแพทย์ หรือภาวะเสียดุลเคมี DSM-IV-TR อธิบายโรคตื่นตระหนกและความวิตกกังวลไว้แยกกัน ขณะที่ความวิตกกังวลจะมีสิ่งกระตุ้นความเครียด (stressor) เรื้อรังนำมา ซึ่งสร้างปฏิกิริยาปานกลางซึ่งกินเวลาได้หลายวัน สัปดาห์หรือเดือน แต่อาการตื่นตระหนกเป็นเหตุการณ์เฉียบพลันซึ่งเกิดจากสาเหตุกระทันหันและไม่ได้คาดหมาย ระยะเวลาสั้นและอาการรุนแรงกว่ามาก อาการตื่นตระหนกกระทันหันเกิดในเด็กได้เช่นเดียวกับผู้ใหญ่ อาการตื่นตระหนกในเยาวชนอาจเป็นทุกข์เป็นพิเศษ เพราะเด็กมีแนวโน้มเข้าใจน้อยกว่าว่าเกิดอะไรขึ้น และบิดามารดายังมีแนวโน้มประสบความทุกข์เมื่อเกิดอาการ
ชิกิ คุโระเอะดะ
ชิกิ คุโระเอะดะ (; เกิด 8 มกราคม ค.ศ. 1992 –) นักแข่งจักรยานชาวญี่ปุ่น เขาได้รับรางวัลครั้งแรกในการแข่งขันทัวร์เดอฮอกไกโด ในปี ค.ศ. 2012 ขณะที่ยังเป็นนักศึกษาในสถาบันการออกกำลังกายและกีฬาในคะโนะยะ เขาได้เข้าร่วมทีมนิงปง-วินิ แฟนตินิ ในฤดูกาล 2014 และเขาได้ย้ายไปทีมโปรคอนติเนนทอล เริ่มต้นในฤดูกาล 2015
สโมสรฟุตบอลลิเวอร์พูลในฤดูกาล 2015–16
ฤดูกาล 2015–16 เป็นฤดูกาลที่ 124 ของสโมสรฟุตบอลลิเวอร์พูล และเป็นฤดูกาลที่ 53 ติดต่อกันของลิเวอร์พูลที่ได้อยู่โลดแล่นบนลีกสูงสุดของฟุตบอลอังกฤษ นอกจากนี้ยังเป็นฤดูกาลที่ 24 ที่อยู่บนเวทีพรีเมียร์ลีก เช่นเดียวกับพรีเมียร์ลีก สโมสรจะได้แข่งขันในเอฟเอคัพ, ลีกคัพ และยูฟ่ายูโรปาลีก
ในฤดูกาลนี้ ถือเป็นฤดูกาลแรกที่ลิเวอร์พูลได้ใช้ชุดแข่งขันของนิวบาลานซ์แทนที่วอร์ริเออร์สปอตส์ โดยเปิดตัวครั้งแรกที่ศูนย์การค้าเซ็นทรัลเวิลด์ ประเทศไทย ในช่วงก่อนเปิดฤดูกาลที่สโมสรได้เดินทางมาแข่งขันนัดพิเศษกับทรูออลสตาร์ ซึ่งเป็นทีมพิเศษที่รวบรวมนักฟุตบอลชาวไทยในระดับไทยพรีเมียร์ลีก
และมีการเปลี่ยนแปลงผู้จัดการทีมระหว่างฤดูกาล เมื่อสโมสรตัดสินใจปลดเบรนดัน ร็อดเจอส์ ที่ทำผลงานได้ไม่ดีออกในเดือนตุลาคม ค.ศ. 2015 และแต่งตั้งเยือร์เกิน คลอพพ์ อดีตผู้จัดการทีมโบรุสเซียดอร์ทมุนด์ในบุนเดสลีกา เยอรมนี รับหน้าที่นี้แทน
หมายเหตุ :
เงินที่จ่าย
ฤดูร้อน: £67,300,000
ฤดูหนาว: £0
รวม: £67,300,000
เงินที่ได้รับ
ฤดูร้อน: £57,450,000
ฤดูหนาว: £0
รวม: £57,450,000
รายรับ-รายจ่าย
ฤดูร้อน: £9,850,000
ฤดูหนาว: £0
รวม: £9,850,000
สินีนาฏ โพธิ์เจริญ
สินีนาฏ โพธิ์เจริญ เป็นอดีตนักกีฬาวอลเลย์บอลหญิงทีมชาติไทย เป็นนักวอลเลย์บอลในตำแหน่งบีหลัง
วัดเขาแก้ว
เป็นวัดประจำตำบลพยุหะคีรี อำเภอพยุหะคีรี จังหวัดนครสวรรค์ มีพื้นที่บริเวณวัดติดกับเขาแก้ว และเป็นที่ตั้งของโรงเรียนพยุหะวิทยา (วัดเขาแก้ว)
สันนิษฐานว่า วัดเขาแก้วนั้น ตั้งมาตั้งแต่ประมาณปี พ.ศ. 1900 สมัยสุโขทัยเป็นราชธานี ได้ชื่อวัดเขาแก้วเพราะ บรอเวณที่ตั้งของวัดนั้น ด้านหลังติดเขา ซึ้งสภาพหินจะมีลักษณะเหลี่ยมใส คล้ายแก้ว จึงเรียกนามว่า เขาแก้ว และเรียกวัดแห่งนี้ว่า วัดเขาแก้ว อนึ่ง มีตำนานเล่าต่อๆ กันมาว่า บนเขาแก้วมีถ้ำ ภายในถ้ำมีวัหัวแด่นตัวใหญ่ ยืนเฝ้าสมบัติอยู่ ชาวบ้านจึงเรียกว่าบ้าน วัวหน้าแด่น ภายหลังก็เพี้ยนมาจนเป็น บ้านหัวแด่น ภายในวัดมีวัถุโบราณ และศาสนสถานโบราณอยู่หลายแห่ง หลายชิ้น อายุก็คาดว่าอยู่สมัยราวๆ กรุงสุโขทัยเป็นราชธานี
โรงเรียนตะโหมด
โรงเรียนตะโหมด (อังกฤษ: Tamode School) (อักษรย่อ: ต.ม. TM) เป็นโรงเรียนมัธยมศึกษาขนาดใหญ่ในจังหวัดพัทลุง สำนักงานเขตพื้นที่การศึกษามัธยมศึกษา เขต 12 (นครศรีธรรมราช-พัทลุง) สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่เลขที่ 578 หมู่ 1 ถนนสมพรอุทิศ ตำบลแม่ขรี อำเภอตะโหมด จังหวัดพัทลุง 93160 ขนาดเนื้อที่ 44 ไร่ ประกอบด้วยตึกขนาดใหญ่ 4 หลัง และอาคารเรียนชั้นเดียว 5 หลัง มีห้องเรียนระดับมัธยมศึกษาตอนต้น 27 ห้องเรียน ระดับมัธยมศึกษาตอนปลาย 18 ห้องเรียน รวมทั้งหมด 45 ห้องเรียน
อาคารเรียน
-อาคารเรียน 1 ราษฎร์รักสามัคคี ( 3 ชั้น )
ชั้น 1 กลุ่มสาระการเรียนรู้ศิลปะ
ชั้น 2 กลุ่มสาระการเรียนรู้วิทยาศาสตร์
ชั้น 3 กลุ่มสาระการเรียนรู้ภาษาต่างประเทศ
-อาคารเรียน 2 ทวีปัญญา ( 3 ชั้น )
ชั้น 1 ห้องกิจการ , ห้องคณะกรรมการนักเรียน , กลุ่มสาระการเรียนรู้สุขศึกษาฯ , ห้องแนะแนว
ชั้น 2 ห้องสมุด , ห้องศาสนาอิสลาม , ห้องคอมพิวเตอร์ 1-2
ชั้น 3 กลุ่มสาระการเรียนรู้ภาษาไทย , ห้องคอมพิวเตอร์ 3
-อาคารเรียน 3 แสงเทียน ( 4 ชั้น )
ชั้น 1 ใต้ถุนอาคาร
ชั้น 2 ห้องวิชาการ , ห้องประชุมลานขรี , ห้องศูนย์สื่อศรีตะโหมด
ชั้น 3 กลุ่มสาระการเรียนรู้คณิตศาสตร์
ชั้น 4 กลุ่มสาระการเรียนรู้สังคมศึกษา
-อาคารเรียน 4 อาคาร 40 ปี โรงเรียนตะโหมด 
ชั้น 1 ใต้ถุนอาคาร
ชั้น 2 ห้องน้ำชาย-หญิง , ห้องเรียนประจำชั้น ม.3 , ห้องโครงการพิเศษSMTE 
ชั้น 3 ห้องเรียนประจำชั้น ม.3 , ห้องเรียนโครงการพิเศษSMTE 
ชั้น 4 ห้องเรียนประจำชั้น ม.6 , ห้องเรียนโครงการพิเศษSMTE
-อาคารคหกรรม 1
-อาคารคหกรรม 2
-อาคารอเนกประสงค์ (โดม)
-หอประชุมโรงเรียนตะโหมด
-ศูนย์อาหาร
โครงการในอนาคต
*หอประชุม 2 ชั้น
*ศูนย์อาหารแห่งใหม่
โรงเรียนตะโหมด เป็นโรงเรียนระดับมัธยมศึกษาตอนต้น ตั้งขึ้นมาตามประกาศของกระทรวงศึกษาธิการ เมื่อวันที่ 20 เมษายน พ.ศ. 2519 โดยคณะกรรมการผู้ริเริ่มจัดตั้งคณะหนึ่งเป็นคณะกรรมการจัดหาเงินทุนเพื่อซื้อที่ดินและวัสดุก่อสร้างดำเนินการก่อสร้างอาคารเรียนชั่วคราว 1 หลัง และที่ดินจำนวนเนื้อที่ 44 ไร่ เปิดทำการสอนวันที่ 1 มิถุนายน พ.ศ. 2519 เปิดรับสมัครนักเรียนชั้นมัธยมศึกษาปีที่ 1 จำนวน 2 ห้องเรียน มีนักเรียน จำนวน 105 คน โดยมีนายสวัสดิ์ วัตรุจีกฤต รักษาการในตำแหน่งครูใหญ่
ปัจจุบันเปิดทำการเรียนการสอนตั้งแต่ระดับชั้นมัธยมศึกษาปีที่ 1 - 6 ระดับชั้นมัธยมศึกษาตอนต้น (่ช่วงชั้นที่ 3) ชั้นละ 9 ห้องเรียน ประกอบด้วย แผนการเรียนคณิต-วิทย์-อังกฤษ แผนการเรียนคอมฯ-คณิต-อังกฤษ แผนการเรียนอังกฤษ-ไทย-สังคม และแผนการเรียนทั่วไป (เลือกรายวิชาเพิ่มเติม) ระดับชั้นมัธยมศึกษาตอนปลาย (่ช่วงชั้นที่ 4) ชั้นละ 6 ห้องเรียน ประกอบด้วย แผนการเรียนวิทย์คณิต แผนการเรียนศิลป์-คณิต และแผนการเรียนศิลป์-ทั่วไป
ปญฺญา โลกสฺมิ ปชฺโชโต (ปัญญา เป็นแสงสว่างในโลก)
ความรู้ดี ทักษะเด่น เน้นคุณธรรม นำชุมชน
- สีเทา หมายถึง ความเข้มแข็ง , มันสมอง
- สีเหลือง หมายถึง ความเฉลียวฉลาด , ความแจ่มใส
การศึกษาแก้ปัญหาสังคม
แต่งกายดี มีวินัย ร่าเริงแจ่มใส น้ำใจงามอักษรย่อ ต.ม. ล้อมด้วยก้านขรี 2 ข้าง อยู่บนหนังสือ ความหมาย โรงเรียนตะโหมด (ต.ม.) ภายใต้แสงสว่าง (รัศมี)
บ่งบอกถึงความสว่างไสว เจริญรุ่งเรือง ซึ่งล้อมด้วยความฉลาดและหลักแหลม โดยมีปัญญา (หนังสือ) เป็นเครื่องชี้ทาง
พระพุทธรุ่งโรจน์
วิชยุตม์ ลิ่มรัตนะมงคล
วิชยุตม์ ลิ่มรัตนะมงคล เป็นนักแสดงชาวไทย เกิดวันที่ 18 ตุลาคม พ.ศ. 2540 มีผลงานแสดงละครเรื่องแรกคือ "สุดแค้นแสนรัก" รับบทเป็น ธนา ลูกชายของอัมพรและหมวดทวี น้องชายต่างพ่อของยงยุทธ ด้านการศึกษาศึกษาจบระดับมัธยมศึกษาตอนปลายจาก โรงเรียนเซนต์คาเบรียล (ปี 2558) และเคยได้รับเลือกให้ดำรงค์ตำแหน่งเป็นประธานกีฬาสายชมพู ปัจจุบันเป็นนักศึกษา ภาควิชาการสื่อสารแบรนด์ คณะนิเทศศาสตร์ มหาวิทยาลัยกรุงเทพ
สุพัฒน์ สุธาธรรม
ศาสตราจารย์พิเศษ สุพัฒน์ สุธาธรรม เป็นอดีตรัฐมนตรีว่าการกระทรวงการคลัง ในรัฐบาลนายธานินทร์ กรัยวิเชียร และในรัฐบาลพล.อ.เกรียงศักดิ์ ชมะนันทน์
ศ. (พิเศษ) สุพัฒน์ เกิดเมื่อวันที่ 22 กรกฎาคม พ.ศ. 2458 ที่อำเภอป้อมปราบศัตรูพ่าย จังหวัดพระนคร (ปัจจุบัน คือ เขตป้อมปราบศัตรูพ่าย กรุงเทพมหานคร) เป็นบุตรชายของนายประสาน และนางผึ้ง สุธาธรรม มีพี่น้อง 4 คน โดย ศ. (พิเศษ) สุพัฒน์ เป็นบุตรคนที่ 3 จบการศึกษาจากโรงเรียนพาณิชยการวัดสามพระยา จากนั้นได้สอบชิงทุนจากสำนักงานตรวจเงินแผ่นดินได้สำเร็จ ไปศึกษาต่อยังมหาวิทยาลัยริคเคียว ประเทศญี่ปุ่น เมื่อปี พ.ศ. 2482 สำเร็จการศึกษาเมื่อปี พ.ศ. 2484 ได้ปริญญาโทด้านพาณิชยศาสตร์ และเข้าทำงานที่สำนักงานตรวจเงินแผ่นดิน ได้ตำแหน่งเป็นหัวหน้ากองเมื่ออายุได้เพียง 37 ปี
ด้านชีวิตส่วนตัวได้สมรสกับนางมาลี อุณหสุวรรณ บุตรีของหลวงประกอบธนกิจ อดีตอธิบดีกรมสรรพากร มีบุตร 2 คน ชื่อ นพ.ทนงสรรค์ สุธาธรรม นายปานเฉลิม สุธาธรรม
ได้รับแต่งตั้งให้เป็นศาสตราจารย์พิเศษ ของมหาวิทยาลัยธรรมศาสตร์เมื่อปี พ.ศ. 2508 และในปี พ.ศ. 2515 ได้ตำแหน่งเป็นประธานคณะกรรมการตรวจเงินแผ่นดิน ต่อมาในปลายปีเดียวกัน ได้รับแต่งตั้งให้เป็นสมาชิกสภานิติบัญญัติแห่งชาติ แต่ต่อมาไม่นานก็เกิดการเปลี่ยนแปลงจากเหตุการณ์ 14 ตุลาคม พ.ศ. 2516
ในวันที่ 24 มกราคม พ.ศ. 2517 ได้ลาออกจากราชการเพื่อรับบำนาญ โดยที่ตัวของ ศ. (พิเศษ) สุพัฒน์ สุธาธรรม มิได้สมัครเป็นสมาชิกพรรคการเมืองใดการเมืองหนึ่ง
หลังการรัฐประหารเมื่อปี พ.ศ. 2519 จากเหตุการณ์ 6 ตุลาคม ปีเดียวกัน โดยพล.ร.อ. สงัด ชลออยู่ ศ. (พิเศษ) สุพัฒน์ สุธาธรรม ได้รับตำแหน่งรัฐมนตรีว่าการกระทรวงการคลัง ในรัฐบาลนายธานินทร์ กรัยวิเชียร
ต่อมาในปี พ.ศ. 2520 ได้รับแต่งตั้งเป็นรัฐมนตรีว่าการกระทรวงการคลังอีกครั้ง ในรัฐบาลพล.อ.เกรียงศักดิ์ ชมะนันทน์
ศ. (พิเศษ) สุพัฒน์ สุธาธรรม ถึงแก่อนิจกรรมเมื่อวันที่ 10 มิถุนายน พ.ศ. 2527 ด้วยมะเร็งเม็ดเลือดขาว พระราชทานเพลิงศพ ณ วัดพระศรีมหาธาตุวรมหาวิหาร วันพฤหัสบดีที่ 13 กันยายน พ.ศ. 2527
เชษฐ์ ติงสัญชลี
รองศาสตราจารย์ ดร.เชษฐ์ ติงสัญชลี (เกิด 22 เมษายน พ.ศ. 2520 -) เป็นนักวิชาการชาวไทย อาจารย์ภาควิชาประวัติศาสตร์ศิลปะ คณะโบราณคดี มหาวิทยาลัยศิลปากร มีความชำนาญด้านศิลปะและประวัติศาสตร์อินเดียและเอเซียตะวันออกเฉียงใต้ โดยเฉพาะศิลปะอินเดีย พม่า และเนปาล อิทธิพลของศาสนาพุทธและพราหมณ์ต่องานศิลปะ รวมทั้งอิทธิพลศิลปะอินเดียในภูมิภาคเอเซียตะวันออกเฉียงใต้ มีผลงานแต่งหนังสือที่สำคัญอาทิเช่น "ประวัติศาสตร์ศิลปะอินเดียและเอเชียตะวันออกเฉียงใต้", "พระพุทธรูปอินเดีย" เป็นต้น
เชษฐ์ ติงสัญชลี เกิดเมื่อวันที่ 22 เมษายน พ.ศ. 2520 สำเร็จการศึกษาระดับมัธยมศึกษาจากโรงเรียนอัสสัมชัญ ปริญญาตรี ศิลปศาสตรบัณฑิต สาขาประวัติศาสตร์ศิลปะ (เกียรตินิยมอันดับ 1 ทุนภูมิพล) คณะโบราณคดี มหาวิทยาลัยศิลปากร ปริญญาโท ศิลปศาสตรมหาบัณฑิต สาขาประวัติศาสตร์ศิลปะ บัณฑิตวิทยาลัย มหาวิทยาลัยศิลปากร และได้รับทุนพระราชทานจากมูลนิธิสมเด็จพระเทพรัตนราชสุดา ให้ศึกษาต่อทางด้านประวัติศาสตร์ศิลปะที่สถาบัน (NMIHACM) ประเทศอินเดีย
เมร์ลีโต ซาบีโย
เมร์ลีโต ซาบีโย (Merlito Sabillo) หรือ เมร์ลีโต ลาบราดอร์ ซาบีโย จูเนียร์ (Merlito Labrador Sabillo Jr.) เกิดเมื่อ 19 มกราคม พ.ศ. 2527 ที่จังหวัดเนโกรสออกซิเดนตัล สถิติการชก 26 ครั้ง ชนะ 23 (น็อก 12) เสมอ 1 แพ้ 2 
ซาบีโยขึ้นชกมวยสากลครั้งแรกเมื่อ 26 มกราคม พ.ศ. 2551 ชนะคะแนน โปเวล บาลาบา ที่ฟิลิปปินส์ จากนั้น ขึ้นชกชนะรวด จนขึ้นชิงแชมป์ฟิลิปปินส์รุ่นมินิมัมเวตที่ว่างเมื่อ 1 สิงหาคม พ.ศ. 2553 ชนะคะแนน เจตลี ปูริสมา ได้แชมป์มาครอง ป้องกันแชมป์ได้ 2 ครั้ง ก็ขึ้นชิงแชมป์ OPBF รุ่นมินิมัมเวตที่ว่างเมื่อ 8 ตุลาคม พ.ศ. 2554 ชนะคะแนน โรเดล เตฮาเรส ที่ฟิลิปปินส์ ป้องกันแชมป์ได้ 1 ครั้ง จากนั้น ซาบีโยได้ชิงแชมป์โลกเฉพาะกาลรุ่นมินิมัมเวต WBO เมื่อ 9 มีนาคม พ.ศ. 2556 ชนะน็อก หลุยส์ เด ลา โรซา ยก 8 ที่โคลัมเบีย และได้เป็นแชมป์ตัวจริงหลังจากนั้น ป้องกันตำแหน่งไว้ได้ 2 ครั้ง ก่อนจะเสียแชมป์ไปเมื่อ 22 มีนาคม พ.ศ. 2557 แพ้น็อก ฟรานซิสโก โรดรีเกวซ จูเนียร์ ยก 10 ที่เม็กซิโก
น้ำผัก (อาหารไทยภาคเหนือ)
น้ำผัก เป็นการถนอมอาหารแบบหนึ่งของชาวไทลื้อ แล้วแพร่หลายมาในอาหารไทยภาคเหนือ ได้จากการนำผักกาดเขียวมาสับให้ละเอียด คั้นกับเกลือและข้าวเหนียว ใส่น้ำซาวข้าว แล้วหมักให้มีรสเปรี้ยว นำน้ำที่ได้มาเคี่ยวให้ขลุกขลิก ซึ่งน้ำผักที่ได้นี้จะใช้ทำน้ำพริกน้ำผักซึ่งใช้กินกับเนื้อสัตว์ย่างและผักเช่น ผักขี้หูดและหน่อไม้ต้ม
สันนิบาตฟุตบอลอาชีพแห่งชาติ (สเปน)
สันนิบาตฟุตบอลอาชีพแห่งชาติ () หรือที่รู้จักกันมากกว่าในชื่อ สันนิบาตฟุตบอลอาชีพ () และ เอเลเอเฟเป () เป็นสมาคมกีฬาระดับชาติที่มีหน้าที่รับผิดชอบดูแลระบบการแข่งขันระหว่างสโมสรฟุตบอลอาชีพในระดับบนสุด 2 ระดับของประเทศสเปน ซึ่งได้แก่ ปรีเมราดีบีซีออน (ลาลีกา) และเซกุนดาดีบีซีออน องค์การนี้ได้รับการจัดตั้งขึ้นเมื่อปี ค.ศ. 1984 โดยเป็นส่วนหนึ่งของราชสหพันธ์ฟุตบอลสเปน แต่มีสภาพนิติบุคคลเป็นของตนเองและมีอำนาจอิสระในการปฏิบัติหน้าที่
สันนิบาตจะจัดกลุ่มสโมสรสมาชิกทั้ง 42 สโมสรให้อยู่ใน 2 ระดับชั้น คือ ปรีเมราดีบีซีออน (20 สโมสร) และเซกุนดาดีบีซีออน (22 สโมสร) ในแต่ละฤดูกาล สโมสรหนึ่ง ๆ จะลงแข่งกับสโมสรอื่น ๆ ในระดับชั้นเดียวกัน 2 ครั้ง โดยเล่นในสนามของตนเอง (เหย้า) 1 ครั้ง และเล่นในสนามของคู่แข่ง (เยือน) อีก 1 ครั้ง ดังนั้นแต่ละสโมสรจะได้ลงแข่งทั้งหมด 38 นัดในปรีเมราดีบีซีออน และ 42 นัดในเซกุนดาดีบีซีออน
แต่ละสโมสรจะได้รับ 3 คะแนนหากชนะ, ได้รับ 1 คะแนนหากเสมอ และไม่ได้รับคะแนนหากแพ้ เมื่อสิ้นสุดฤดูกาล สโมสรที่มีคะแนนมากที่สุดในปรีเมราดีบีซีออนจะเป็นผู้ชนะเลิศ หากปรากฏว่ามีสโมสรที่ได้คะแนนมากที่สุดเท่ากัน ก็จะนำผลงานการแข่งขันที่ผ่านมาระหว่างสโมสรที่เกี่ยวข้องมาพิจารณาเปรียบเทียบเพื่อหาผู้ชนะเลิศ หากยังหาสโมสรที่ดีกว่าไม่ได้ก็จะนำคะแนนรวม ผลต่างประตูได้-เสีย และจำนวนประตูที่ทำได้มาตัดสิน สำหรับเซกุนดาดีบีซีออน สโมสรที่มีคะแนนมากที่สุด 2 สโมสร และอีก 1 สโมสรที่เป็นผู้ชนะรอบเพลย์ออฟ (ระหว่างอันดับที่ 3-6 ในตารางคะแนนรวม) จะได้เลื่อนชั้นขึ้นไปเล่นในปรีเมราดีบีซีออน โดยมีสโมสรที่มีคะแนนน้อยที่สุด 3 สโมสรในปรีเมราดีบีซีออนตกชั้นลงมาเล่นแทนที่ ส่วนตรงท้ายตาราง สโมสรที่มีคะแนนน้อยที่สุด 4 สโมสรจะตกชั้นสู่เซกุนดาดีบีซีออน เบ ในขณะที่สโมสรจากเซกุนดาดีบีซีออน เบ 4 สโมสร จะได้เลื่อนชั้นขึ้นมาเล่นแทนที่
รักของฉันนั้นคือเธอ
"รักของฉันนั้นคือเธอ" เป็นซิงเกิลของรวมศิลปินเดอะสตาร์ตั้งแต่ปี 1 - 10 ในปี พ.ศ. 2556 ประพันธ์เนื้อร้องโดย นราธิป ปานแร่ ,ปิยะ ครุธา และพิชิต บัณฑิตเลิศรักษ์-แต่งทำนองและเรียบเรียงโดย พิชิต บัณฑิตเลิศรักษ์ ออกจำหน่ายในวันที่ 24 เมษายน พ.ศ. 2557
เพลง "รักของฉันนั้นคือเธอ" ได้อันดับสูงสุด 1 ของชาร์ต GMM Grammy Gmember Song Chart Top 100 ประประจำวันที่ 28 เมษายน พ.ศ. 2557 และอันดับสูงสุด 1 GMM Grammy Gmember MV Chart Top 5 ประจำวันที่ 28 เมษายน พ.ศ. 2557 จากการจัดอันดับของเว็บไซต์ Gmember.com
โคเฮ ยามาโมโตะ (นักฟุตบอล)
โคเฮ ยามาโมโตะ (; เกิด 15 เมษายน ค.ศ. 1986 –) เป็นนักฟุตบอลทีมชาติญี่ปุ่น
ปากานี อูไอรา
ปากานี อูไอรา (; อังกฤษอ่าน "ฮิวอายร่า") เป็นรถยนต์นั่งสมรรถนะสูง เครื่องยนตร์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท ปากานีจากอิตาลี เป็นรุ่นพัฒนาต่อจากซอนด้า ซึ่งประสบความสำเร็จในตลาดมาก เปิดตัวครั้งแรกด้วยการลงรูปภาพในอินเทอร์เน็ต ในวันที่ 25 มกราคม ค.ศ. 2011 ก่อนจะเปิดตัวอย่างเป็นทางการที่งานเจนีวาออโตซาลอน 2011 ในเดือนมีนาคม คำว่า "อูไอรา" มาจาก "ไวรา ทาทา" ซึ่งหมายถึงเทพเจ้าแห่งลม ในภาษาเกชัวของจักรวรรดิอินคา
อูไอราใช้เครื่องยนต์ขนาด 6.0 ลิตร ทวิน-เทอร์โบ V12 ของเมอร์เซเดส ซึ่งพัฒนาเพื่อคันนี้โดยเฉพาะ สามารถให้กำลังได้ถึง 720 แรงม้า (730 PS; 539 kW) และแรงบิด 1,000 นิวตัน·เมตร (740 lb·ft) ส่วนระบบส่งกำลังเป็นเกียร์ 7 จังหวะแบบซีเควนเชียล (Sequential) รถสามารถทำอัตราเร่ง 0-100 กม./ชม. ได้ที่ 3.2 วินาที และความเร็วสูงสุดที่ 372 กม./ชม. (231 ไมล์/ชม.)
อูไอรายังได้ปรากฏในภาพยนตร์ ที่แปลงเป็นหุ่นตัวร้าย สทินเกอร์ (Stinger) รวมถึงวีดีโอเกมจากค่ายอีเอ ในนีดฟอร์สปีดเดอะซีรีส์ (Need For Speed), เกมฟอร์ซา มอเตอร์สปอร์ต 5 (Forza Motorsport 5), แกรน ตูริสโม 6 (Gran Turismo 6)
อูไอรา ได้รับการเสนอให้ "เป็นรถไฮเปอร์คาร์แห่งปี 2012" (The Hypercar of the Year 2012) โดยนิตยสารท็อปเกียร์ และยังได้รับคำชื่นชมโดยริชาร์ด แฮมมอนด์ พิธีกรแห่งท็อปเกียร์ด้วย นอกจากนี้ อูไอรา ได้รับการจดสถิติเป็นรถที่เร็วที่สุดที่ทดสอบในสนามของทางท็อปเกียร์ ด้วยเวลา 1:13.8 เอาชนะ เอเรียล อะตอม วี8 ที่ทำได้ที่เวลา 1:15.1 ในเดือนมกราคม ค.ศ. 2011
ในวันที่ 11 กุมภาพันธ์ ค.ศ. 2015 ปากานี ยืนยันกับทาง จีทีสปีริต (GTspirit) ว่าจะเปิดตัวรุ่นโรสเตอร์เปิดประทุน ในงานเจนีวามอเตอร์โชว์ 2016 โดยยังคงใช้เครื่องยนต์ 6.0 ลิตร ทวิน-เทอร์โบ V12 ของเมอร์เซเดส เช่นเดิม แต่แรงม้าเพิ่มเป็น 732 ตัว
น้ำผัก
น้ำผัก คือเครื่องดื่มโดยพื้นฐานทำขึ้นจากการปั่นผสมกันของผัก บ่อยครั้งที่น้ำผักจะถูกปั่นผสมกับผลไม้บางชนิด เช่น องุ่นและมะเขือเทศ เพื่อปรับปรุงรสชาติให้ดีขึ้น น้ำผักบ่อยครั้งที่ถูกโฆษณาในทางการค้าว่าเป็นทางเลือกใหม่ของผู้บริโภคเครื่องดื่มประเภทน้ำตาลต่ำ แม้ว่าในกระบวนการผลิตผู้ประกอบการยังคงใส่ส่วนผสมที่เป็นโซเดียมลงไปจำนวนมาก
การทำน้ำผักขึ้นเองในครัวเรือนเป็นอีกทางเลือกจากการซื้อน้ำผักแบบสำเร็จรูป ซึ่งมีประโยชน์สำหรับเป็นอาหารเสริมอีกอย่างหนึ่งแก่ผู้ที่ควบคุมอาหารเพื่อลดน้ำหนัก ในการปั่นผสมน้ำผักทำเองในครัวเรือนมีการแนะนำว่า ควรเลือกปั่นผักโดยเครื่องปั่นในระดับความเร็วที่ไม่เร็วมากจนเนไปเพราะมีการนำไปเปรียบเทียบกับการปั่นด้วยความเร็วที่มาก ๆ แล้วพบว่า สามารถลดการสูญสลายของแร่ธาตุและสารอาหารได้ เพราะการปั่นโดยใช้ความเร็วมาก ๆ จะทำให้เกิดความร้อนจากแรงเสียดทานที่จะไปทำลายวิตามินบางชนิด และยังเกิดปฏิกิริยารีดอกซ์
น้ำผักในทางการค้าโดยทั่วไปจะทำขึ้นจากการปั่นผสมรวมกันของผักหลากหลายชนิดเช่น แครอท, บีตรูต, ฟักทอง, มะเขือเทศ ซึ่งใช้เพื่อเพิ่มรสชาติและปรับปรุงรสชาติของน้ำผักให้ดีขึ้น แม้ในภายหลังพืชเหล่านี้ในทางเทคนิคจะไม่จักว่าเป็นผักก็ตาม ส่วนผสมอื่นของน้ำผักที่ได้รับความนิยม ได้แก่ ผักชีฝรั่ง, กะหล่ำปลี, ขึ้นฉ่าย, ยี่หร่า, แตงกวา, มะนาว, กระเทียมและขิง ซึ่งสามารถเพิ่มส่วนผสมอื่นได้ตามความต้องการของรสชาติหรือสรรพคุณทางยา
ในวัฒนธรรมของชาติตะวันออกเช่น จีนและญี่ปุ่น มันยะมะอิโมะก็ใช้บดเพื่อทำเป็นน้ำผัก ซึ่งชาวญี่ปุ่นและชาวจีนเองสงวนไว้ใช้ในยามฉุกเฉินเช่นเมื่อมีคนในบ้านป่วย เป็นต้น อย่างไรก็ตามชาวจีนโดยส่วนมากมองว่ามันยะมะอิโมะบดนี้เป็นยามากกว่าเป็นน้ำผัก
ในญี่ปุ่นมีน้ำผัก "อะโอะจิรุ" เป็นที่รู้จักและได้รับความนิยมจากประโยชน์ที่ร่างกายจะได้รับและรสชาติขม
ญี่ปุ่นยังเป็นตลาดของน้ำผักมากมายหลายชนิดที่ซึ่งไม่เหมือนน้ำผักของของฝั่งตะวันตก โดยปกติจะใช้แครอทหรือไม่ก็มะเขือเทศ หรือแม้แต่แฮปปี้มีลส์ของแมคโดนัลด์ในญี่ปุ่นเองก็มีน้ำผักอยู่ในรายการเครื่องดื่ม
โดยทั่วไป มีการแนะนำว่าน้ำผักเป็นเพียงอาหารเสริมสำหรับผักสดมากกว่าที่จะเป็นอาหารหลักแทนที่ผักสดทั้งหมด อย่างไรก็ตามระดับแร่ธาตุและสารอาหารทางโภชนาการของน้ำผักกับผักสดยังคงเป็นที่ถกเถียงกันอยู่ ตัวชี้นำของยูเอสดีเอ หรือ สำนักงานการเกษตรกรรมแห่งสหรัฐอเมริกาสำหรับรัฐอเมริกัน ¾ ถ้วยของน้ำผัก 100 เปอร์เซ็นเทียบเท่ากับผักสดหนึ่งถาด ซึ่งสนับสนุนโดยการศึกษาวิจัยครั้งล่าสุด ซึ่งพบว่าน้ำผักให้ประโยชน์เทียบเท่ากับผักสดในการลดความเสี่ยงของการเกิดโรคหลอดเลือดหัวใจและโรคมะเร็ง งานวิจัยอีกชิ้นพบว่าการดื่มน้ำผักยังช่วยลดความเสี่ยงจากการเกิดโรคอัลไซเมอร์ได้ 76 เปอร์เซ็น
น้ำผักที่ได้รับความนิยมสูงโดยมากที่จะมีส่วนผสมของมะเขือเทศและโซเดียมอยู่มาก เพราะฉะนั้นผู้บริโภคจึงควรใช้ความระมัดระวังในการเลือกบริโภคน้ำผัก เพราะผักบางชนิดเช่นบีทรูทมีระดับน้ำตาลสูง จึงควรไตร่ตรองอย่างระมัดระวังก่อนจะบริโภค แม้ประโยชน์และคุณค่าทางโภชนาการของน้ำผักยังคงเป็นที่ถกเถียง การศึกษาล่าสุดของมหาวิทยาลัยแคลิฟอร์เนียเดวิสพบว่าการบริโภคน้ำผักอย่างต่อเนื่องและเป็นประจำเพิ่มโอกาสในการพบกับคำแนะนำสำหรับจำนวนผักที่รับประทานมากขึ้นของผู้บริโภค
สันนิบาตฟุตบอลอาชีพ (ฝรั่งเศส)
สันนิบาตฟุตบอลอาชีพ () หรือที่รู้จักกันในชื่อ แอลแอ็ฟเป () คือองค์กรกีฬาของประเทศฝรั่งเศสที่เป็นผู้ดำเนินการแข่งขันฟุตบอลระหว่างสโมสรอาชีพที่จดทะเบียนในประเทศ โดยปฏิบัติหน้าที่ภายใต้อำนาจของสหพันธ์ฟุตบอลฝรั่งเศส สันนิบาตได้รับการจัดตั้งขึ้นในปี ค.ศ. 1944 ประธานคนปัจจุบันคือเฟรเดริก ตีรีเย (Frédéric Thiriez)
สันนิบาตฟุตบอลอาชีพมีหน้าที่ควบคุมดูแล จัดระเบียบ และจัดการแข่งขันระหว่างสโมสรอาชีพในระดับบนสุด 2 ระดับของฝรั่งเศส ซึ่งได้แก่ลีกเอิงและลีกเดอ และรับผิดชอบดูแลสโมสรฟุตบอลอาชีพที่ลงแข่งขันในฝรั่งเศสด้วย (20 สโมสรในลีกเอิง, 20 สโมสรในลีกเดอ รวมทั้งบรรดาสโมสรอาชีพที่ลงแข่งขันในช็องปียอนานาซียอนาลซึ่งอยู่ในระดับที่ 3) นอกจากนี้ยังมีหน้าที่จัดการแข่งขันชิงถ้วยรางวัลประจำปีคือกุปเดอลาลีก ซึ่งต่างจากกุปเดอฟร็องส์ตรงที่กุปเดอลาลีกจำกัดเฉพาะสโมสรอาชีพเท่านั้น
วันมอร์ไนต์
วันมอร์ไนต์ () อาจหมายถึง
แม็ปส์
แม็ปส์ () ในภาษาอังกฤษเป็นแปลว่า แผนที่ (รูปพหูพจน์)
แม็ปส์ ยังสามารถหมายถึง
การระบาดของไวรัสอีโบลาในประเทศไลบีเรีย
ประเทศไลบีเรียได้เกิดการระบาดของโรคไวรัสอีโบลา (ส่วนมากรู้จักกันในชื่อ "อีโบลา") ในช่วงปี พ.ศ. 2557 และ 2558 และประเทศเพื่อนบ้านอย่างกินีและเซียร์ราลีโอน ก็มีการระบาดไวรัสอีโบลาด้วยเช่นกัน การระบาดถูกพบครั้งแรกเมื่อปลายเดือนมีนาคม พ.ศ. 2557 ส่วนไวรัสอีโบลา ซึ่งเป็นอาร์เอ็นเอไวรัส ถูกพบครั้งแรกในปี พ.ศ. 2519
ก่อนที่ไวรัสอีโบลาจะระบาดนั้น ประเทศไลบีเรียมีแพทย์จำนวน 50 คนสำหรับประชากรกว่า 4.3 ล้านคน ซึ่งพึ่งพัฒนาหลังจากสงครามกลางเมืองที่สิ้นสุดลงในปี พ.ศ. 2546
ประเทศนี้ได้ถูกประกาศอย่างเป็นทางการแล้วว่าปลอดจากไวรัสอีโบลา เมื่อเดือนพฤษภาคม พ.ศ. 2558 หลังจากที่ไม่พบผู้ติดเชื้อมา 42 วัน
อาหารขยะ
อาหารขยะ () เป็นคำใช้กับอาหารที่มีแคลอรีจากน้ำตาลหรือไขมันสูง โดยมีโปรตีน วิตามินหรือเกลือแร่ต่ำ การใช้คำนี้ส่อว่า อาหารนั้น ๆ มี "คุณค่าทางโภชนาการ" ต่ำและมีไขมัน น้ำตาล เกลือและแคลอรีมากเกิน
แม้ถูกตีตราว่าเป็น "ขยะ" แต่อาหารเหล่านี้ปกติไม่มีผลต่อสุขภาพในทันที และโดยรวมแล้วปลอดภัยเมื่อรวมกับอาหารที่มีสมดุลดี ทว่า ความกังวลเกี่ยวกับผลเสียต่อสุขภาพอันเกิดจาการบริโภคอาหารที่เน้น "อาหารขยะ" อย่างหนักส่งผลให้มีการรณรงค์สร้างความตระหนักทางสาธารณสุข และการจำกัดการโฆษณาและการขายอาหารขยะในหลายประเทศ
กาลครั้งหนึ่งจนวันนี้
กาลครั้งหนึ่งจนถึงวันนี้ () เป็นภาพยนตร์ไทยที่ออกฉายเมื่อวันที่ 30 มกราคม พ.ศ. 2557 กำกับโดยและเขียนบทโดย ผดุง สมาจาร
และรัตน์ โอสถานุเคราะห์
นำแสดงโดย อารักษ์ อมรศุภศิริ อาภา ภาวิไล พาวิช ทรัพย์รุ่งโรจน์ และ อธิศาพัฒน์ วงศ์เงินยวง
โกเฮ ยามาโมโตะ (นักจักรยาน)
โกเฮ ยามาโมโตะ (; เกิด 20 สิงหาคม ค.ศ. 1985 –) เป็นนักแข่งจักรยานชาวญี่ปุ่น ในการแข่งขันกีฬาโอลิมปิกฤดูร้อน 2012 เขาแข่งจักรยานในประเภทครอส-คันทรี มาราธอนชายให้กับทีมชาติญี่ปุ่น ปัจจุบันปั่นจักรยานอาชีพให้กับทีม สเปเชียลไลซ์ ริสซิง บีทีเอ็ม
โกเฮ ยะมะโมะโตะ
โกเฮ ยะมะโมะโตะ อาจหมายถึง
การขนส่งสาธารณะในหุบเขากลัง
ระบบขนส่งมวลชนในหุบเขากลัง ประกอบด้วยระบบขนส่งมวลชนอันหนาแน่น (รถไฟ, รถโดยสารประจำทาง, รถแท็กซี่) ในกัวลาลัมเปอร์และปริมณฑล (ภูมิภาคหุบเขากลัง)
ในช่วงคริสต์ศตวรรษที่ 19-20 ชาวกัวลาลัมเปอร์ส่วนมากยังคงใช้รถลาก หรือช้าง เป็นยานพาหนะในการเดินทาง ต่อมาช่วง ค.ศ. 1960-1990 ได้เริ่มมีการใช้รถโดยสารขนาดเล็ก (มินิบัส) เป็นครั้งแรก
ผู้ให้บริการรถโดยสารประจำทางหลักในกัวลาลัมเปอร์และปริมณฑล คือ แรพิดบัส ซึ่งประกอบด้วยผู้ให้บริการย่อยอีกสองราย คือ "อินตราโกตา" และ "ซิตีลายเนอร์" ผู้ให้บริการอื่น ๆ อาทิเช่น เมโทรบัส, เซอลาโงร์อุมนิบัส, เลินเซิง, เคนเดอราน, ตริตัน, เปอมาร์ตาเกียรา
ระบบรถไฟฟ้าในหุบเขากลังประกอบด้วย รถไฟฟ้ารางเบา 2 สาย (ดำเนินการโดยรถไฟเร็วกัวลาลัมเปอร์), รถไฟฟ้าชานเมือง 2 สาย (ดำเนินการโดยรถไฟชานเมืองเคทีเอ็ม), เคแอลโมโนเรล และรถไฟฟ้าเชื่อมท่าอากาศยานนานาชาติกัวลาลัมเปอร์ ซึ่งประกอบด้วยเคแอลไอเอ แทรนสิต และเคแอลไอเอ เอ็กซ์เพรส
มีโครงการจะขยายเส้นทางเคแอลโมโนเรลไปยังสถานีซูไงบูโละฮ์ แต่โครงการยังไม่ได้รับอนุมัติ ส่วนส่วนต่อขยายของสายเกอลานาจายาและสายอัมปังได้รับอนุมัติแล้ว คาดว่าจะเปิดใช้งานในปี ค.ศ. 2016 นอกจากนี้ยังมีโครงการก่อสร้างรถไฟฟ้าสายใหม่ คือ สายซูไงบูโละฮ์-กาจัง คาดว่าจะเปิดใช้งานในปี ค.ศ. 2017 และรถไฟฟ้าสายใหม่อีกสาย คือ สายซูไงบูโละฮ์-เซอร์ดัง-ปูตราจายา จะเริ่มก่อสร้างในเดือนพฤศจิกายน ค.ศ. 2015. ส่วนรถไฟฟ้ารางเบา สายชาห์อลัม กำลังอยู่ในขั้นอภิปรายหลังอนุมัติเสร็จ
รถแท็กซี่มิเตอร์สามารถพบเห็บได้ทั่วไปในกัวลาลัมเปอร์ อย่างไรก็ตาม มีโอกาสยากมากที่จะสามารถใช้บริการรถแท็กซี่ในช่วงชั่วโมงเร่งด่วน รถแท็กซี่ในกัวลาลัมเปอร์มีหลายสี ได้แก่ ขาว-แดง, แดง, เหลือง-น้ำเงิน, เขียว, เหลือง วิธีสังเกตรถแท็กซี่ที่ง่ายที่สุด คือ ด้านหน้ารถจะมีตัว H ติดอยู่ แต่ถ้าเป็นรถแท็กซี่ท่าอากาศยาน จะมีตัว LIMO ติดอยู่
สถานีขนส่งผู้โดยสารของแรพิดเคแอลที่สำคัญ ได้แก่ เคแอลเซ็นทรัล, ติติวังซา, เคแอลซีซี,มาลูรี และเมดานปาซาร์ ส่วนรถโดยสารของบริษัทเอกชนอื่น ๆ จะให้บริการที่ย่านจาลันตันเชิงลอก
รถโดยสารประจำทางส่วนใหญ่ จะตั้งต้นทางที่สถานีขนส่งผู้โดยสารจาลันเชิงล็อก ส่วนรถโดยสารที่มุ่งหน้าไปยังสิงคโปร์ จะตั้งต้นทางที่สถานีรถไฟกัวลาลัมเปอร์, สถานีรถไฟเซ็นทรัลกัวลาลัมเปอร์, บังซาร์ และเปอตาลิงจายา ส่วนรถไฟระหว่างเมืองทั้งหมด ได้ทำการย้ายต้นทางจากสถานีรถไฟกัวลาลัมเปอร์ มาที่สถานีรถไฟเซ็นทรัลกัวลาลัมเปอร์ ในปี ค.ศ. 2001
ระบบขนส่งมวลชนแต่ละประเภท จะดำเนินการโดยองค์กรที่แตกต่างกัน รถโดยสารประจำทางควบคุมโดย แรพิดบัส รถไฟฟ้ารางเบาและรถไฟฟ้าโมโนเรล ควบคุมโดย แรพิดเรล รถไฟฟ้าชานเมืองควบคุมโดยเกอเรตาปีตานะฮ์เมอลายู
ตั้งแต่ปี ค.ศ. 2007 ผู้โดยสารสามารถใช้ระบบตั๋วทอชอินโก เพื่อใช้งานระบบขนส่งทางรางได้
วันที่ 29 สิงหาคม ค.ศ. 2006 รองนายกรัฐมนตรีมาเลเซีย ประกาศว่า จะใช้งบประมาณ 10 ล้านริงกิตในการก่อสร้างส่วนต่อขยายรถไฟฟ้า แผนนี้ประกอบไปด้วย สายรถไฟฟ้ารางเบาสายใหม่อีก 1 สาย และส่วนต่อขยายของสายเก่า (ซึ่งก็คือสายเกอลานาจายาและสายอัมปัง)
มีโครงการรถไฟฟ้ารางหนัก ระยะทาง 156 กิโลเมตร จำนวน 3 เส้นทาง ใช้งบประมาณ 35 พันล้านริงกิต นับว่าเป็นโครงการก่อสร้างที่แพงที่สุดในประวัติศาสตร์มาเลเซีย
โครงการรถโดยสารประจำทางด่วนพิเศษ (BRT) โดยคณะกรรมการขนส่งมวลชนทางบก (SPAD) มีสายที่กำลังก่อสร้างในปัจจุบัน คือ สายซันเวย์ (เปิดใช้งานในปี ค.ศ. 2016) และสายที่ยังเป็นโครงการอยู่ คือ สายเคแอล-กลัง
คิงปาล์ม
คิงปาล์ม (; ) เป็นพืชในวงศ์ปาล์ม (Arecaceae) มีถิ่นกำเนิดทางตอนเหนือของรัฐควีนส์แลนด์ ประเทศออสเตรเลีย และพบได้ทั่วไปในรัฐฮาวาย นิยมปลูกเป็นไม้ประดับ
คิงปาล์มเป็นปาล์มต้นเดี่ยว สูงได้ถึง 20 เมตร ลำต้นมีเส้นผ่านศูนย์กลาง 10-15 เซนติเมตร คอต้นสีเขียวเด่นชัด ใบรูปขนนก ทางใบยาว 2.5 เมตร ใต้ใบมีนวลสีขาว ช่อดอกแยกเพศอยู่ร่วมตัว ออกใต้คอ ยาว 60 เซนติเมตร สีขาวนวล ติดผลจำนวนมาก ผลกลม ขนาด 1 เซนติเมตร เมื่อสุกมีสีแดง
วิมุตติมรรค
วิมุตติมรรค () เป็นหนังสือที่เผยแพร่ในภาษาอังกฤษ ชื่อ ‘The Path of Freedom’ ด้วยการแปลมาจากภาษาจีน ซึ่งนักภาษาและวรรณคดี เชื่อว่า เป็นตำราคำสอนของศาสนาพุทธนิกายเถรวาท เทียบเท่ากับตำราวิสุทธิมรรค ของท่านพุทธโฆษาจารย์ เพราะมีลักษณะแห่งการแสดงศัพท์ ด้วยลำดับขั้นตอนที่คล้ายคลึงกัน และสันนิษฐานว่า หนังสือวิมุตติมรรค เป็นตำราหนึ่งที่พระพุทธโฆษาจารย์ได้ศึกษาแล้ว ก่อนที่จะได้แสดงคำสอนในวิสุทธิมรรคไว้เป็นแบบ "หมายเหตุ*" ว่า
วิมุตติมรรคบทที่ ๑,๒ นี้ ก็ไปตรงกับคัมภีร์วิสุทธิมรรคบทที่ ๑
วอลเลย์บอลหญิงชิงแชมป์โลก รุ่นอายุไม่เกิน 18 ปี 2015
วอลเลย์บอลหญิงชิงแชมป์โลก รุ่นอายุไม่เกิน 18 ปี 2015 () มีกำหนดจัดขึ้นที่ลิมา, เปรู ระหว่างวันที่ 7 สิงหาคม – 16 สิงหาคม พ.ศ. 2558 โดยวอลเลย์บอลยุวชนหญิงทีมชาติไทย คว้าสิทธิ์เข้าแข่งขันจากการคว้าอันดับ 2 วอลเลย์บอลยุวชนหญิงชิงแชมป์เอเชีย 2014 ที่นครราชสีมา, ประเทศไทย
สหพันธ์วอลเลย์บอลระหว่างประเทศ รายงานถึงการคัดเลือกทีมเข้าแข่งขันวอลเลย์บอลยุวชนหญิงชิงแชมป์โลก เมื่อวันที่ 14 ธันวาคม พ.ศ. 2556ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน
สหพันธ์วอลเลย์บอลนานาชาติจำหน่ายลิขสิทธิ์การถ่ายทอดโทรทัศน์ ให้แก่บริษัท เวิร์คพอยท์ เอ็นเทอร์เทนเมนท์ จำกัด (มหาชน) ได้รับลิขสิทธิ์เพียงผู้เดียวในการถ่ายทอดการแข่งขันวอลเลย์บอลยุวชนหญิง 2015 ผ่านทาง ช่องเวิร์คพอยท์ จะทำการถ่ายทอดสดการแข่งขันในครั้งนี้ โดยจะถ่ายทอดสดเฉพาะคู่ของสาวไทยเท่านั้น
จัง จิน-ซ็อง
จัง จิน-ซ็อง (장진성) คือนามปากกา ของกวีชาวเกาหลีเหนือ ซึ่งลี้ภัยมายังเกาหลีใต้ โดยเขาเคยทำงานอยู่สำนักงานสงครามจิตวิทยาภายในกองแนวร่วมของพรรคแรงงานเกาหลีทำงานเฉพาะด้านในแผนก 5 (วรรณกรรม) ของกลุ่มงาน 19 (กวีนิพันธ์) ของสำนัก 101 สำนัก 101 ตั้งขึ้นเพื่องานโฆษณาชวนเชื่อเพื่อปลุกใจชาวเกาหลีใต้ที่มีใจฝักใฝ่ทางเกาหลีเหนือ หนึ่งในงานของจังคือเขียนบทกวีภายใต้นามปากกาของชาวเกาหลีใต้คือ คิม คย็อง-มิน และใช้สำนวนการเขียนในแบบชาวเกาหลีใต้ โดยบทกวีของเขามีวัตถุประสงค์เพื่อใช้เผยแพร่ในเกาหลีใต้
จังกล่าวว่าบทกวีโษณาชวนเชื่อของเขาเคยเป็นหนึ่งในบทกวีที่เป็นที่โปรดปรานของอดีตผู้นำเกาหลีเหนือ คิม จ็อง-อิล ความชอบพอส่วนตัวเกิดขึ้นภายหลังจากที่จังได้เขียนบทกวี "ฤดูใบไม้ผลิบนปลายกระบอกปืนของท่านผู้นําผู้ยิ่งใหญ่" ซึ่งเป็นส่วนหนึ่งของการแข่งขันในงานเขียนบทกวีระหว่างกรมกองต่างๆของรัฐบาล คิม จ็อง-อิล ชื่นชอบบทกวีของเขาอย่างมาก ทำให้งานของเขาถูกตีพิมพ์ในปี พ.ศ. 2542 จากความชื่นชอบส่วนตัวของคิม จ็อง-อิล ทำให้จังได้รับการเลื่อนสถานะเป็นบุคคลใกล้ชิดที่ได้รับการ "ยอมรับ" ซึ่งทำให้จังได้รับส่วนแบ่งอาหารเพิ่มขึ้นและอภิสิทธิ์ทางการเมือง แต่มาวันหนึ่ง เพื่อนของเขา ย็อง-มิน ได้ทําเอกสารลับ ที่มีเนื้อหาจาบจ้วงตระกูลคิมอย่างมากมายจากกองแนวร่วมที่จังให้ยืมหาย ส่งผลให้ทั้งคู่ต้องหลบหนีจากเกาหลีเหนือ ในปี พ.ศ. 2546 โดยหนีผ่านทางแม่นํ้าถู่เหมินที่แข็งตัวเป็นน้ำแข็ง ในที่สุดจังก็ลี้ภัยมาถึงเกาหลีใต้ในปี 2547
ในเดือนมกราคม พ.ศ. 2548 ภายหลังจากที่เขามาถึงเกาหลีใต้ไม่กี่เดือน เขาเข้ารับตำแหน่งนักวิเคราะห์อาวุโสในสถาบันวิจัยเพื่อความมั่นคงแห่งชาติในโซล หน่วยงานนี้อยู่ภายใต้การกำกับของสำนักข่าวกรองแห่งชาติ ในปี พ.ศ. 2553 เขาก็ได้ออกจากสถาบันวิจัยเพื่อความมั่นคงแห่งชาติ
ในปี พ.ศ. 2554 เขาได้ใช้เงินค่าชดเชย เพื่อเริ่มทำนิตยสารเกี่ยวกับผู้ลี้ภัยชาวเกาหลีเหนือในชื่อ "New Focus International" (뉴포커스) นิตยสารมีเป้าหมายที่จะรายงานข่าวสารในเกาหลีเหนือในแบบที่ปราศจากการควบคุมของสื่อในประเทศเกาหลีเหนือ
ตั้งแต่ช่วงปี พ.ศ. 2556 รัฐบาลเกาหลีเหนือยังคงคุกคามชีวิตของ จัง จิน-ซ็อง ผ่านแถลงการณ์ของสื่อของรัฐบาลเกาหลีเหนือ โดยกล่าวว่า "จะลบการคงอยู่ของเขาในจักรวาลนี้"
จัง จิน-ซ็อง ได้เขียนเรื่องราวการลี้ภัยของเขาในปี พ.ศ. 2557 ในหนังสือชื่อ "Dear Leader: Poet, Spy, Escapee - A Look Inside North Korea" (ฉบับภาษาไทย : หลังฉากท่านผู้นำ)
วอลเลย์บอลยุวชนชายชิงแชมป์โลก 2015
วอลเลย์บอลชายชิงแชมป์โลก รุ่นอายุไม่เกิน 19 ปี 2015 () มีกำหนดจัดขึ้นที่กอร์เรียนเตส และเรซิสเตนเซีย, ประเทศอาร์เจนตินา ระหว่างวันที่ 14 สิงหาคม – 23 สิงหาคม พ.ศ. 2558
สหพันธ์วอลเลย์บอลระหว่างประเทศ รายงานถึงการคัดเลือกทีมเข้าแข่งขันวอลเลย์บอลยุวชนชายชิงแชมป์โลก เมื่อวันที่ 14 ธันวาคม พ.ศ. 2556
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน
เขตย็องทง
เขตย็องทง ตั้งขึ้นเมื่อปี พ.ศ. 2546 อยู่ทางทิศตะวันออกของซูว็อนในจังหวัดคย็องกี, ประเทศเกาหลีใต้ ถือเป็นเขตที่ตั้งขึ้นล่าสุดของซูว็อน
เขตย็องทงแบ่งเขตการปกครองออกเป็น ""ทง"" (แขวง)
สนสามใบ
สนสามใบ หรือ เกี๊ยะแดง (; ภาษากะเหรี่ยงเรียก โชบอ) เป็นไม้ยืนต้นขนาดใหญ่ ลำต้นตรง เปลือกสีน้ำตาลแดง หลุดออกเป็นเกล็ด ใบเดี่ยวเป็นกระจุก สีเขียวอ่อนกระจุกละสามใบ โคนแยกเพศอยู่บนต้นเดียวกัน โคนตัวผู้ออกเป็นกลุ่ม เมื่ออ่อนเป็นสีเหลืองซีด แก่แล้วเป็นสีม่วง โคนตัวเมียสีม่วงอมเขียว เป็นเกล็ดเล็ก ๆ เรียงเวียน แต่ละเกล็ดมีกาบรองรับ แต่ละกาบมี 2 โอวุลโคยตัวเมียที่เจริญเต็มที่เป็นรูปกรวย เมล็ดมีครีบสีขาวบางเป็นปีก เนื้อไม้ใช้ทำโครงสร้างต่างๆของบ้าน เช่น ฝา เสา หลังคา และใช้ทำฟืน
วอลเลย์บอลชายชิงแชมป์โลก รุ่นอายุไม่เกิน 19 ปี 1989
วอลเลย์บอลชายชิงแชมป์โลก รุ่นอายุไม่เกิน 19 ปี 1989 () เป็นครั้งที่ 1 ของการแข่งขัน จัดขึ้นที่เมืองดูไบ, สหรัฐอาหรับเอมิเรตส์ ระหว่างวันที่ 30 ธันวาคม – 7 มกราคม ค.ศ. 1989 (พ.ศ. 2532)
เมฆ เมฆวัฒนา
เมฆ เมฆวัฒนา เกิดที่โรงพยาบาลบำรุงราษฎร์ เป็นบุตรชายของ เทียรี่ เมฆวัฒนา และ อุทุมพร ศิลาพันธ์ เป็นบุตรคนที่สอง มีพี่สาว 1 คน ชื่อ เมฆขลา (เจน) เขาจบการศึกษาจากชั้นมัธยมศึกษาจาก Marlborough boys college, NZ. ที่ประเทศนิวซีแลนด์ และกำลังศึกษาต่อชั้นอุดมศึกษาที่คณะนิเทศศาสตร์ มหาวิทยาลัยกรุงเทพ (เอกภาควิชานิเทศภาพยนตร์)
เจสซี่เข้าวงการบันเทิงจากการเป็นนายแบบและเป็นผู้ร้องท่อนแร็ปในเพลง "สวนจตุจักร" ของคาราบาว เมื่อปี พ.ศ. 2548 และในปี พ.ศ. 2555 เจสซี่ได้เข้าประกวดโครงการค้นหาน้องใหม่แก๊ง และได้รับเลือกเป็นหนึ่งในนักแสดงซิทคอมเรื่อง "น้องใหม่ร้ายบริสุทธิ์" โดยรับบทเป็น คีตะ
ราชสหพันธ์ฟุตบอลสเปน
ราชสหพันธ์ฟุตบอลสเปน () หรือ เอร์เรเฟฟ () เป็นหน่วยงานที่ทำหน้าที่ดูแลกิจการฟุตบอลต่าง ๆ ในประเทศสเปน ก่อตั้งขึ้นเมื่อปี ค.ศ. 1913 โดยสืบทอดองค์กรมาจากสหพันธ์สโมสรฟุตบอลสเปน () ซึ่งได้รับการก่อตั้งในปี ค.ศ. 1909 ปัจจุบันสหพันธ์มีสำนักงานใหญ่อยู่ที่นครฟุตบอลในเมืองลัสโรซัส ทางทิศตะวันตกของกรุงมาดริด
ราชสหพันธ์ฟุตบอลสเปนเป็นสมาชิกสหพันธ์ฟุตบอลระหว่างประเทศ, สหภาพสมาคมฟุตบอลยุโรป และคณะกรรมการโอลิมปิกสเปน มีหน้าที่จัดการแข่งขันในระดับชั้นที่ 3 ของระบบลีกฟุตบอลสเปน และดูแลการแข่งขันในระดับชั้นที่ 1, ระดับชั้นที่ 2 (จัดโดยสันนิบาตฟุตบอลอาชีพแห่งชาติ) และระดับชั้นที่ 4 (จัดโดยสหพันธ์ฟุตบอลของแต่ละแคว้นและนครปกครองตนเอง) นอกจากนี้ยังเป็นผู้รับผิดชอบการบริหารจัดการฟุตบอลทีมชาติสเปน (ชาย), ฟุตบอลหญิงทีมชาติสเปน, ฟุตบอลเยาวชนทีมชาติสเปน รวมทั้งฟุตซอลทีมชาติสเปนอีกด้วย
นอกจากการแข่งขันต่าง ๆ ดังกล่าวแล้ว ราชสหพันธ์ฟุตบอลสเปนยังเป็นผู้จัดการแข่งขันต่อไปนี้
ราชสหพันธ์ฟุตบอลสเปนประกอบด้วยสหพันธ์ฟุตบอลในระดับภูมิภาค 19 สหพันธ์ แต่ละสหพันธ์เป็นตัวแทนของแคว้นและนครปกครองตนเองต่าง ๆ ในประเทศสเปน
วอลเลย์บอลชายชิงแชมป์โลก รุ่นอายุไม่เกิน 19 ปี 1991
วอลเลย์บอลยุวชนชายชิงแชมป์โลก 1991 () เป็นครั้งที่ 2 ของการแข่งขัน จัดขึ้นที่เมืองโปร์ตู, ประเทศโปรตุเกส ระหว่างวันที่ 30 ธันวาคม – 7 มกราคม ค.ศ. 1991 (พ.ศ. 2534)
ดิสเลิฟ
ดิสเลิฟ () อาจหมายถึง